Μείωση των ασφαλιστικών εισφορών των αγροτών έως και 35% από 1/1/19 εξήγγειλε ο Τσίπρας από τη ΔΕΘ | agro24.gr\n10 09 2018 | 09:52\nΜείωση των ασφαλιστικών εισφορών των αγροτών έως και 35% από 1/1/19 εξήγγειλε ο Τσίπρας από τη ΔΕΘ\nΕισφοροελαφρύνσεις για αγρότες και ελεύθερους επαγγελματίες εξήγγειλε από το βήμα της Διεθνούς Έκθεσης Θεσσαλονίκης το Σάββατο ο πρωθυπουργός, Αλέξης Τσίπρας. Συγκεκριμένα ανέφερε ότι μειώνονται οι ασφαλιστικές εισφορές των ελεύθερων επαγγελματιών και των αγροτών, με εισόδημα πάνω από 7.000 ευρώ, έως και 35%, μειώνοντας το συντελεστή για την κύρια σύνταξη από 20% σε 13,3%. Η σχετική νομοθετική διάταξη θα ψηφιστεί μέχρι το τέλος του 2018 για να ισχύσει από την 1η Ιανουαρίου του 2019.\nΌσον αφορά τις φοροελαφρύνσεις που αφορούν τον αγροτικό χώρο, ανακοίνωσε ότι "από 1/1/19 προχωράμε στη κατάργηση του φόρου επιτηδεύματος για συνεταιρισμένους αγρότες, συνεταιρισμούς και ΚΟΙΝΣΕΠ, καθώς και για τις ανενεργές επιχειρήσεις".\nΕπίσης, είπε ότι μέχρι τέλος του έτους η κυβέρνηση θα νομοθετήσει τη σταδιακή μείωση του ΕΝΦΙΑ που θα φτάσει έως και 50% για 1,2 εκατ. χαμηλές περιουσίες και 30% μεσοσταθμικά.\nΤέλος, ανέφερε ότι "από 1/1/21 προχωράμε στην αλλαγή των συντελεστών του ΦΠΑ, με μείωση κατά δύο μονάδες του μεγάλου συντελεστή, από 24% σε 22% και κατά μία μονάδα του μικρού συντελεστή από 13% σε 12%".\nΤι είπε για την αγροτική παραγωγή\n"Δίνουμε έμφαση στην αγροτική παραγωγή, ιδιαίτερη έμφαση", τόνισε ο πρωθυπουργός και εξήγησε: "Το στρατηγικό μας σχέδιο και οι παρεμβάσεις μας αποσκοπούν,\nστην καθετοποίηση της παραγωγής μέσω της σύνδεσης με την μεταποίηση και την τυποποίηση των τροφίμων\nστην ενίσχυση των συνεταιριστικών δομών με στοχευμένες ελαφρύνσεις και την παροχή ειδικών κινήτρων. Αλλά βεβαίως σημαντική έμφαση- και εσείς εδώ στη Β. Ελλάδα το έχετε καταλάβει ιδιαίτερα αυτό- δίνουμε και στη Βιομηχανία και τη μεταποίηση όπου για πρώτη φορά υλοποιούνται\nΤο ολοκληρωμένο σχέδιο χωροταξικής οργάνωσης και εξυγίανσης της βιομηχανικής δραστηριότητας\nειδικά προγράμματα για την προσαρμογή της ελληνικής βιομηχανίας στις δύο μεγάλες προκλήσεις της εποχής μας: την προστασία του περιβάλλοντος και την ψηφιακή επανάσταση."\nΑναλυτικά η oμιλία του Πρωθυπουργού, Αλέξη Τσίπρα, στην τελετή εγκαινίων της 83ης ΔΕΘ:\nΦίλες και φίλοι, κυρίες και κύριοι, αγαπητοί προσκεκλημένοι,\nΕίναι ιδιαίτερη χαρά και τιμή για μένα να εγκαινιάζω σήμερα την 83η Διεθνή Έκθεση της Θεσσαλονίκης.\nΤην πρώτη Διεθνή Έκθεση, που μετά από οκτώ ολόκληρα χρόνια, δεν γίνεται κάτω από τη σκιά των Μνημονίων που βάραιναν την οικονομική και πολιτική ζωή της χώρας.\nΚαι θέλω, με την ευκαιρία αυτή, να καλωσορίσω την αντιπροσωπεία των Ηνωμένων Πολιτειών που είναι φέτος η τιμώμενη χώρα της Διεθνούς Έκθεσης Θεσσαλονίκης.\nΜια χώρα με την οποία μας συνδέει μια ισχυρή στρατηγική σχέση. Αλλά και αγώνες για κοινές αξίες σε σημαντικές στιγμές της ιστορίας.\nΑπό τον αγώνα για την ανεξαρτησία ενάντια στην αποικιοκρατία και την διακήρυξη της Ανεξαρτησίας, μέχρι τους αγώνες για την κατάργηση της δουλείας με την σφραγίδα του Προέδρου Λίνκολν.\nΚαι από τους κοινούς αγώνες ενάντια στο φασισμό και το ναζισμό, μέχρι τις μεγάλες μάχες για την κατοχύρωση και τον σεβασμό των ανθρωπίνων δικαιωμάτων ενάντια στις φυλετικές διακρίσεις.\nΚαι είμαι βέβαιος, ότι η φετινή διοργάνωση και η ξεχωριστή θέση των ΗΠΑ σε αυτήν, θα είναι ευκαιρία σημαντική να ανοίξει ένα νέο κεφάλαιο στην οικονομική μας συνεργασία.\nΗ μεγάλη, η εντυπωσιακή αποστολή σας, εδώ στην Διεθνή Έκθεση, το αποδεικνύει σήμερα. Και εύχομαι αυτή η συμμετοχή να είναι το έναυσμα για ακόμα στενότερη συνεργασία.\nΤρία χρόνια μετά την δύσκολη συμφωνία του Αυγούστου του 2015, είναι η πρώτη φορά που μπορώ να σας πω με απόλυτη σιγουριά, ότι πήραμε τις σωστές αποφάσεις και δικαιωθήκαμε.\nΠήραμε τότε δύσκολες αποφάσεις χωρίς βεβαιότητες. Και μείναμε να παλέψουμε, να δώσουμε τη μάχη και να βγάλουμε τη χώρα από τον φαύλο κύκλο της λιτότητας και της ύφεσης.\nΠαρά τις κριτικές, παρά τις φουρτούνες και τις αναταράξεις, την πολεμική, ακόμα και την υπονόμευση, αποδείχθηκε από τα ίδια τα πράγματα, ότι τότε τελικά πράξαμε το σωστό.\nΗ επιλογή μας να μην διακινδυνεύσουμε την ευρωπαϊκή πορεία της χώρας και να προχωρήσουμε σε συμφωνία με τους δανειστές μας εκείνο το καλοκαίρι αποδείχθηκε η μόνη ορθή επιλογή.\nΔιότι, σήμερα 3 χρόνια μετά, η Ελλάδα είναι μια χώρα διαφορετική.\nΜια χώρα που μετά την καθαρή έξοδο από τα Μνημόνια πατάει ξανά στα πόδια της, στηρίζεται ξανά στις δικές της δυνάμεις και το κυριότερο, μπορεί πια να κοιτάζει το μέλλον με αυτοπεποίθηση και με σιγουριά.\nΚαι ξέρετε αυτό είναι έργο όλων μας. Κυρίως όμως, είναι έργο όλων εκείνων που την περίοδο της κρίσης έκαναν μεγάλες θυσίες. Εκείνων που άντεξαν στις δυσκολίες και σήκωσαν βάρη, πολλές φορές βάρη που δεν τους αναλογούσαν.\nΓια το μέλλον όλων αυτών των ανθρώπων, για τη ζωή και τις προσδοκίες τους, παλέψαμε σκληρά. Και σήμερα, μπορώ να κοιτάξω στα μάτια κάθε έναν και κάθε μια από όλους εσάς, και να πω ότι η επιμονή και η υπομονή σας έδωσε εντέλει καρπούς.\nΚαι το μέλλον ανήκει πλέον σε εσάς.\nΤο μέλλον ανήκει στους πολλούς. Σε αυτούς που πόνεσαν, σε αυτούς που μόχθησαν, σε αυτούς που σήκωσαν στη πλάτη τους τα βάρη μιας ολόκληρης χώρας.\nΣτους έντιμους και αξιοπρεπείς πολίτες αυτής της χώρας.\nΣτους ανθρώπους του μόχθου και της δημιουργίας που σήμερα δικαιούνται ξανά να αισιοδοξούν.\nΞανά να ελπίζουν.\nΚαι να προσδοκούν για το μέλλον.\nΓιατί, ξέρετε, το τέλος των προγραμμάτων, το τέλος των μνημονίων δεν ήταν μια προδιαγεγραμμένη εξέλιξη.\nΤρία χρόνια πριν, αλλά και σχεδόν κάθε μέρα όλα αυτά τα 3 χρόνια, λίγοι ήταν αυτοί που πίστεψαν ότι τελικά θα τα καταφέρναμε.\nΌτι θα καταφέρναμε να σταματήσουμε το καθοδικό σπιράλ και να σταθεροποιήσουμε την οικονομία. Αλλά ταυτόχρονα και να προστατεύσουμε την μεγάλη κοινωνική πλειοψηφία από τις συνέπειες της κρίσης.\nΣήμερα, λοιπόν, από αυτό εδώ το βήμα της ιστορικής, κατά τη γνώμη μου, 83ης ΔΕΘ, θέλω να σας πω ότι δεν ήρθα εδώ για να σας μοιράσω παροχές.\nΉρθα για να μοιράσω και να μοιραστώ μαζί σας όραμα.\nΤο όραμά μας για την Ελλάδα της νέας εποχής που ανατέλλει πια για τον τόπο μας.\nΤώρα που μάθαμε από τα λάθη, που ξέρουμε τι έφταιξε, τώρα που αποδείξαμε ότι είχαμε τη δύναμη να αντέξουμε και να σταματήσουμε τη καταστροφή.\nΤώρα ξέρουμε ότι έχουμε και τη δύναμη και τη γνώση να οραματιστούμε, να σχεδιάσουμε και να υλοποιήσουμε την αναγέννηση της πατρίδας μας.\nΑλλά, ας μου επιτρέψετε, να πάρουμε τα πράγματα από την αρχή:\nΗ ελληνική οικονομία βρίσκεται σήμερα ξανά μετά από 9 ολόκληρα χρόνια σε τροχιά ανάκαμψης.\nΓια έξι συνεχόμενα τρίμηνα σημειώνει θετικούς ρυθμούς ανάπτυξης, ενώ μόλις την προηγούμενη εβδομάδα η ΕΛΣΤΑΤ αναθεώρησε προς τα πάνω τις προβλέψεις της για το 2018 που αναμένεται να κλείσει με ανάπτυξη κοντά στο 2,5%.\nΗ ανεργία από το 27% το 2015 έφτασε τον περασμένο Ιούλιο στο 19,1%.\nΠάνω από 300.000 νέες θέσεις εργασίας έχουν δημιουργηθεί εντός της τριετίας.\nΚαι το 70% από αυτές τις θέσεις είναι θέσεις πλήρους απασχόλησης.\nΟι θεμελιώδεις δείκτες δείχνουν βελτίωση.\nΟ δείκτης οικονομικής εμπιστοσύνης, ο δείκτης οικονομικού κλίματος, ο δείκτης επιχειρηματικών προσδοκιών, ο δείκτης καταναλωτικής εμπιστοσύνης σημειώνουν τις καλύτερες επιδόσεις τους εδώ και πολλά χρόνια.\nΟι εξαγωγές, η βιομηχανική παραγωγή, η κατανάλωση των νοικοκυριών και το λιανικό εμπόριο βρίσκονται, επίσης, σε ανοδική τροχιά.\nΕνώ, οι ξένες άμεσες επενδύσεις το 2017 σημείωσαν ρεκόρ δεκαετίας με 3,6 δις καθαρές εισροές.\nΑν, όμως, οι οικονομικοί δείκτες σημειώνουν ρεκόρ δεκαετίας, τα δημόσια οικονομικά της χώρας είναι σήμερα πιο υγιή από ποτέ άλλοτε.\nΗ χώρα όχι μόνο επιτυγχάνει τους στόχους των πρωτογενών πλεονασμάτων αλλά και τις τρεις τελευταίες χρονιές, τους υπερβαίνει κατά πολύ.\nΠράγμα που αναμένεται να συμβεί και φέτος.\nΚαι είμαστε αποφασισμένοι να τηρήσουμε τους συμφωνημένους στόχους και για τα επόμενα χρόνια.\nΝα μην επιτρέψουμε η Ελλάδα να γυρίσει πίσω στην εποχή των ελλειμμάτων και του δημοσιονομικού εκτροχιασμού.\nΓια να εξασφαλίσουμε την αξιοπιστία της χώρας και την σταθερότητα της οικονομίας, χωρίς να θέσουμε σε διακινδύνευση όλα όσα με κόπο και με σκληρή δουλειά έχουμε πετύχει.\nΔεν είναι, όμως, μόνο τα δημόσια οικονομικά που εξυγιάνθηκαν, είναι και ο άλλος μεγάλος βραχνάς, ο μεγάλος κόμπος του δημόσιου χρέους που επιλύθηκε.\nΚαι το ελληνικό χρέος είναι πλέον βιώσιμο.\nΟι πληρωμές είναι χαμηλές μέχρι το 2032, με την περίοδο χάριτος που εξασφαλίσαμε και ομαλές από το 2032 και μετά.\nΈτσι, οι επενδυτές ξαναβλέπουν την Ελλάδα με αίσθημα ασφάλειας.\nΕνώ, οι πρόσκαιρες αναταράξεις στις αγορές από εξωγενείς παράγοντες, δεν μας ανησυχούν, για τουλάχιστον δυόμισι χρόνια από σήμερα, χάρη στο μαξιλάρι ρευστότητας που η χώρα μας έχει εξασφαλίσει για τις χρηματοδοτικές της ανάγκες μέχρι και το 2020.\nΔιαμορφώνονται, λοιπόν, οι συνθήκες να σχεδιάσουμε τώρα και να οικοδομήσουμε με ασφάλεια την μεταμνημονιακή Ελλάδα, την Ελλάδα της νέας εποχής.\nΤο ερώτημα, όμως, είναι: Πως ονειρευόμαστε αυτήν τη νέα Ελλάδα;\nΘα βγάλουμε διδάγματα από τη κρίση;\nΉ θα γυρίσουμε πίσω στις αιτίες που την προκάλεσαν;\nΠίσω δηλαδή στην Ελλάδα της σπατάλης, του πελατειακού κράτους, της φοροδιαφυγής και της διαφθοράς, της κρατικοδιαίτης και διαπλεκόμενης πολλές φορές επιχειρηματικότητας, στην Ελλάδα του αλόγιστου δανεισμού, των πρωτογενών ελλειμμάτων και των τεράστιων ανισοτήτων και της αυθαιρεσίας.\nΘα γυρίσουμε πίσω ή θα φύγουμε μπροστά, ανοικοδομώντας τη χώρα σε νέες βάσεις.\nΕμπεδώνοντας μια νέα πρακτική δημοκρατικής διακυβέρνησης.\nΔημιουργώντας ένα νέο οικονομικό μοντέλο, ανασυγκροτώντας την παραγωγή, επενδύοντας στη καινοτομία και στη ψηφιακή σύγκλιση, στη γνώση και στις νέες τεχνολογίες, καταπολεμώντας τις ανισότητες, δίνοντας ισότιμη πρόσβαση στην Παιδεία και στον Πολιτισμό σε όλους τους πολίτες.\nΑυτά είναι τα μεγάλα διλήμματα, τα μεγάλα ερωτήματα. Αυτό είναι και το δικό μας όραμα για την αναγέννηση της Ελλάδας.\nΝα πάμε μπροστά και όχι πίσω.\nΚαι σήμερα, θέλω να μοιραστώ μαζί σας αυτό το όραμα.\nΤο όραμα να κάνουμε την Ελλάδα δική μας ξανά.\nΜια Ελλάδα ευημερίας, ισότητας και προόδου.\nΈχουμε το σχέδιο και το κάνουμε πράξη.\nΚαι το όνομα αυτού του σχεδίου είναι: Δίκαιη Ανάπτυξη.\nΠρώτος στόχος αυτού του σχεδίου δεν είναι άλλος από την ανάκτηση της εργασίας.\nΝα γίνει η Ελλάδα το νέο παγκόσμιο πρότυπο, το νέο εναλλακτικό παράδειγμα ανάπτυξης και ευημερίας.\nΝα εγγυηθούμε αξιοπρεπείς συνθήκες δουλειάς και αμοιβής για όλους τους πολίτες, άντρες και γυναίκες.\nΝα καταφέρουμε εντός της επόμενης πενταετίας, το μπορούμε, να μειώσουμε την ανεργία στο 10% και να γίνουμε όχι απλώς μια κανονική χώρα, αλλά πρωτοπόροι σε ολόκληροι την Ευρώπη.\nΑυτός ο στόχος όμως χρειάζεται την συνδυασμένη και τη συντονισμένη δράση όλων μας.\nΑπαιτεί την υλοποίηση συγκεκριμένων πολιτικών για την ενίσχυση της ανταγωνιστικότητας της ελληνικής οικονομίας.\nΌχι τη μείωση του μισθολογικού κόστους, αλλά την αναβάθμιση της ποιότητας του παραγόμενου προϊόντος, την ανέλιξη της χώρας μας στην αλυσίδα παραγωγής αξίας και την ενίσχυση της θέσης μας στον διεθνή καταμερισμό εργασίας.\nΚαι απαιτεί πολιτικές που εδράζονται σε δύο βασικούς πυλώνες:\nΠρώτον: Στη στήριξη των επενδύσεων και τη διαρκή εμβάθυνση των διαρθρωτικών μεταρρυθμίσεων. Για να μεταμορφώσουμε την Ελλάδα σε ένα σύγχρονο, αποτελεσματικό, ευρωπαϊκό κράτος.\nΚαι δεύτερον: Στη προστασία της μισθωτής εργασίας και στην ενίσχυση της διαπραγματευτικής δύναμης των εργαζομένων.\nΗ προσέλκυση νέων επενδύσεων αποτελεί κομβικής σημασίας στόχο, για να πετύχουμε τη παραγωγή νέου πλούτου και την μείωση της ανεργίας.\nΕίναι λοιπόν, φίλες και φίλοι, προσωπική μου δέσμευση απέναντι στον ελληνικό λαό, ότι η επιτυχημένη πορεία των δύο τελευταίων ετών στις επενδύσεις θα συνεχιστεί.\nΜε στόχο μια επενδυτική έκρηξη τα επόμενα χρόνια.\nΚαι με στόχο μέσα στην επόμενη τριετία να έχουμε καταφέρει να επιστρέψουμε στην επενδυτική βαθμίδα.\nΑυτή η προσπάθεια πρέπει να γίνει πρώτα και κύρια στο πεδίο των διαρθρωτικών μεταρρυθμίσεων, για τη δημιουργία ενός φιλικού επενδυτικού περιβάλλοντος.\nΣε ένα πεδίο που δυστυχώς για χρόνια δυστυχώς η χώρα μας ήταν ουραγός:\nΓιατί το διοικητικό χάος, οι επικαλύψεις αρμοδιοτήτων, η ανυπαρξία θέσεων και η απουσία ελεγκτικών μηχανισμών δεν ήταν αποτέλεσμα της ανικανότητας του παλιού πολιτικού συστήματος. Αλλά ήταν επιλογή. Διότι μόνο μέσα από το χάος μπορούν να ανθίσουν οι πρακτικές της διαφθοράς, του πελατειακού κράτους και της αναξιοκρατίας.\nΟι διαρθρωτικές μεταρρυθμίσεις σε κράτος και οικονομία, λοιπόν, είναι ο πρώτος πυλώνας του δικού μας σχεδίου για την επόμενη μέρα:\nΓια πρώτη φορά η χώρα μας έχει ένα σχέδιο ολιστικής αναπτυξιακής στρατηγικής.\nΜια αποτύπωση στόχων, προτεραιοτήτων και πολιτικών που έχουμε την βούληση να συνεχίσουμε και να υλοποιήσουμε χωρίς ολιγωρίες.\nΈξι κρίσιμοι τομείς, στους οποίους ήδη υλοποιούνται σημαντικές μεταρρυθμίσεις είναι οι εξής:\nΠρώτον: Η δημόσια διοίκηση. Και η προσπάθεια αναβάθμισής της,\nμε το νέο σύστημα επιλογής προϊσταμένων, το νέο σύστημα κινητικότητας και την ολοκληρωμένη αξιολόγηση δομών, διαδικασιών και προσωπικού\nμε την ολοκλήρωση της μετάβασης στο Ψηφιακό Δημόσιο του 21ου αιώνα\nμε την εφαρμογή ενός νέου θεσμικού πλαισίου για διαφάνεια στις προμήθειες και στα έργα του δημοσίου\nΔεύτερος σημαντικός τομέας που υλοποιούνται μεταρρυθμίσεις, είναι αυτός που αφορά τη λειτουργία των επιχειρήσεων.\nΚαι την προσπάθεια απλοποίησης των διαδικασιών με την σύσταση και την αδειοδότησή τους.\nΜε τη νέα διαδικασία ηλεκτρονικής αδειοδότησης επιχειρήσεων, που μέχρι το τέλος του 2018 θα έχει επεκταθεί στο σύνολο των επιχειρήσεων που δραστηριοποιούνται στη χώρα μας\nΜε το νέο Πληροφοριακό Σύστημα Άσκησης Οικονομικών Δραστηριοτήτων και Ελέγχων, του οποίου η λειτουργία αναμένεται εντός του 2019.\nΤρίτος τομέας, είναι ο τομέας της δικαιοσύνης. Και προσπάθεια για την επιτάχυνση της απονομής της.\nΜε έμφαση στην ηλεκτρονική δικαιοσύνη\nΚαι με ορθολογική ενίσχυση του ανθρώπινου δυναμικού\nΤέταρτος τομέας, αυτός που αφορά τον χωροταξικό σχεδιασμό και την προσπάθεια εκσυγχρονισμού του,\nΜε την προώθηση Τοπικών Χωρικών Σχεδίων\nΤην κύρωση των δασικών χαρτών που θα έχει επιτέλους ολοκληρωθεί εντός του 2019\nΚαι την ολοκλήρωση του Εθνικού Κτηματολογίου μέχρι το 2021.\nΜεταρρυθμίσεις που έπρεπε να έχουν γίνει στον τόπο από τη δεκαετία του ‘60.\nΠέμπτον: Ο τομέας που αφορά τις δυναμικές μικρομεσαίες επιχειρήσεις. Και οι ενεργητικές πολιτικές και δράσεις, για την προώθηση της καινοτομίας και την στήριξή τους,\nΜε τον πλήρη ανασχεδιασμό των χρηματοδοτικών προγραμμάτων για την έρευνα και την καινοτομία και τη σύνδεση με την παραγωγή.\nΜε τη δημιουργία του μεγαλύτερου ταμείου συμμετοχών πανευρωπαϊκά για την ενίσχυση δυναμικών μικρομεσαίων και νεοφυών επιχειρήσεων με κονδύλια ύψους 500 εκ. ευρώ.\nΚαι με την υλοποίηση προγραμμάτων, όπως του "Ερευνώ – Δημιουργώ – Καινοτομώ", για τη στήριξη επιχειρήσεων που θέλουν να επενδύσουν στις νέες τεχνολογίες, κονδύλια ύψους 400 και πλέον εκ. ευρώ.\nΚαι τέλος: έκτος σημαντικός τομέας, είναι αυτός που αφορά το μέλλον μας. Τους νέους. Τους νέους υψηλής εξειδίκευσης, τους νέους επιστήμονες, που έφευγαν μαζικά στο εξωτερικό από το 2010 και μετά. Και αναφέρομαι στην προσπάθειά μας για την αντιστροφή του brain drain και την καταπολέμηση της ανεργίας των νέων.\nΔιότι δεν μπορούμε να στήσουμε, να πατήσουμε ξανά στα πόδια μας, αν δεν στηρίξουμε αποφασιστικά τη νέα γενιά αυτής της χώρας.\nΤη γενιά της κρίσης που χτυπήθηκε με βαναυσότητα την περίοδο των μνημονίων.\nΤη γενιά που έφτασε να είναι άνεργη κάποια στιγμή το 2014 σε ποσοστά έως και 60%.\nΚαι παλεύουμε με στοχευμένες πρωτοβουλίες, να αντιστραφεί αυτή η τάση.\nΠροχωράμε στην υλοποίηση προγραμμάτων για την εργασία περίπου 10.000 επιστημόνων στους κλάδους της μεταποίησης, της αγροδιατροφής και των νέων τεχνολογιών\nκαι 5.500 νέων επιστημόνων σε φορείς του δημοσίου, με μισθούς αντίστοιχους των προσόντων τους\nΕνώ από το 2019 και για τα δύο επόμενα έτη, χορηγούμε κίνητρα με τη μορφή εισφοροαπαλλαγών και φοροαπαλλαγών για τους νέους επιστήμονες που θα επιστρέψουν στη χώρα μας\nΌλα τα παραπάνω αποτελούν μεταρρυθμίσεις και ενεργητικές πολιτικές, στις οποίες θα έλεγα επιτρέψτε μου, ότι μόνο η δική μας κυβέρνηση έχει την δυνατότητα και το πολιτικό σθένος να εκκινήσει και να ολοκληρώσει.\nΚαι θα τις ολοκληρώσει.\nΤην ίδια στιγμή όμως, πρέπει να δώσουμε έμφαση και σε συγκεκριμένους τομείς της οικονομίας.\nΕκεί που η Ελλάδα έχει συσσωρευμένη εμπειρία και σημαντικά ανταγωνιστικά πλεονεκτήματα.\nΕίτε λόγω των υψηλών προσόντων του εργατικού της δυναμικού, είτε λόγω της γεωγραφικής της θέσης, είτε λόγω του ειδικού φυσικού περιβάλλοντος.\nΌπως για παράδειγμα στον Τουρισμό:\nΌπου δουλεύουμε ήδη εντατικά. Δεν επαναπαυόμαστε με τα ρεκόρ που σπάνε κάθε χρονιά. Και φέτος είχαμε ένα πολύ σημαντικό ρεκόρ, με πάνω από 34 εκατ. επισκέψεις στη χώρα μας. Όμως δουλεύουμε εντατικά και με γνώμονα την βελτίωση του τουριστικού προϊόντος, την επέκταση της τουριστικής περιόδου, το άνοιγμα σε νέες αγορές, αλλά και την προώθηση εναλλακτικών μορφών τουρισμού.\nΆλλος σημαντικός τομέας είναι επίσης η Ενέργεια.\nΌπου μέσω των διεθνών συνεργειών της χώρας με μελλοντικούς παραγωγούς στην περιοχή, όπως η Κύπρος, το Ισραήλ η Αίγυπτος, η Ελλάδα μετεξελίσσεται σε ενεργειακό κόμβο και σε εγγυητή της ενεργειακής επάρκειας για ολόκληρη την Ευρώπη.\nΚαι βεβαίως, να αναφερθώ και στα εμβληματικά έργα στο πεδίο αυτό, όπως οι αγωγοί ΤAP και ΙGB και ο σταθμός φυσικού αερίου LNG στην Αλεξανδρούπολη, εργαζόμαστε βεβαίως δίπλα σε αυτά τα έργα να προστεθούν και άλλα έργα, όπως η υποθαλάσσια σύνδεση για τη μεταφορά ηλεκτρικής ενέργειας από την Κρήτη στην ηπειρωτική Ελλάδα αλλά και ο αγωγός Eastmed, μεταφοράς φυσικού αερίου από τη Μέση Ανατολή και την Κύπρο στην Ηπειρωτική Ευρώπη.\nΤην ίδια στιγμή συνεχίζουμε τις παρεμβάσεις και τις νομοθετικές πρωτοβουλίες για την προώθηση της πράσινης ενέργειας στο συνολικό ενεργειακό μείγμα της χώρας:\nΣτην κατεύθυνση αυτή, την τριετία 2018 – 2020 θα πραγματοποιηθούν διαγωνισμοί για έργα ΑΠΕ συνολικού ύψους 2,5 δις ευρώ.\nΕπίσης, δίνουμε έμφαση στην Αγροτική παραγωγή, ιδιαίτερη έμφαση. Όπου το στρατηγικό μας σχέδιο και οι παρεμβάσεις μας αποσκοπούν,\nειδικά προγράμματα για την προσαρμογή της ελληνικής βιομηχανίας στις δύο μεγάλες προκλήσεις της εποχής μας: την προστασία του περιβάλλοντος και την ψηφιακή επανάσταση.\nΔίνουμε επίσης έμφαση στον τομέα των μεταφορών και των υποδομών, όπου:\nΠροχωράμε με στοχευμένες στρατηγικές παρεμβάσεις για την ολοκλήρωση, βελτιστοποίηση, τελειοποίηση, του οδικού δικτύου στη χώρα μας. Ε65, ΒΟΑΚ στην Κρήτη και Πάτρα-Πύργος, αποτελούν τις μεγάλες προτεραιότητες του σχεδίου μας.\nΣημαντικές επενδύσεις έχουν ξεκινήσει και θα ολοκληρωθούν τα επόμενα χρόνια επίσης, στα μεγάλα λιμάνια της Βόρειας Ελλάδας, στη Θεσσαλονίκη, στην Καβάλα και στην Αλεξανδρούπολη.\nΕνώ κάτι που είχε γίνει για χρόνια το ανέκδοτο της πόλης της Θεσσαλονίκης, το Μετρό της Θεσσαλονίκης, ανοίγει τις πύλες του, λειτουργεί κανονικά τον Νοέμβρη του 2020, ενώ την ίδια στιγμή συνεχίζονται τα έργα για την επέκτασή του.\nΑντιστοίχως, εντός του 2019 θα παραδοθούν νέοι σταθμοί του Μετρό της Αθήνας, ενώ ήδη δημοπρατείται η νέα Γραμμή 4.\nΑν ο πρώτος πυλώνας του πολιτικού μας σχεδίου είναι οι επενδύσεις και οι μεταρρυθμίσεις, όπως ήδη προανέφερα και θέλω να μείνω σε αυτό, ο δεύτερος είναι η ανάκτηση της εργασίας.\nΚαι στοχεύει στην προστασία των μισθωτών και στην ενίσχυση της διαπραγματευτικής τους δύναμης.\nΔιότι στο δικό μας ορίζοντα η στήριξη των εργαζομένων, η αύξηση του μισθού, η ρύθμιση της αγοράς εργασίας, ο σεβασμός των δικαιωμάτων όσων εργάζονται και παράγουν, δεν είναι τα αποτελέσματα της ανάπτυξης.\nΑλλά η προϋπόθεσή της. Είναι προϋπόθεση για την ανάπτυξη η στήριξη της εργασίας.\nΕδώ είναι ακριβώς, αν θέλετε, που γίνεται και πιο εμφανής η διαχωριστική γραμμή του δικού μας σχεδίου και του δικού μας οράματος, με τις απόψεις και τις σκέψεις και τις θέσεις των δυνάμεων του ακραίου νεοφιλελευθερισμού στον τόπο μας, που φέρουν βεβαίως και τη βαριά ευθύνη για τη χρεοκοπία της χώρας.\nΤις δυνάμεις εκείνες που θεωρούν ότι η ανάπτυξη και η προσέλκυση επενδύσεων απαιτούν την συντριβή της εργασίας.\nΑντίθετα, με τις δικές μας παρεμβάσεις από το 2015 μέχρι σήμερα, έχουμε καταφέρει να δημιουργήσουμε, παρά τις δυσκολίες κάτω από τις οποίες προσπαθούσαμε να το καταφέρουμε, αλλά έχουμε καταφέρει να δημιουργήσουμε ένα νέο καθεστώς ρύθμισης της αγοράς εργασίας.\nΚαι αυτό καθόλου δεν περιόρισε την προσπάθεια μας και το επίτευγμά μας να γυρίσουμε στην ανάπτυξη.\nΣήμερα, λοιπόν, με την έξοδο από τα μνημόνια είμαστε σε θέση να βάλουμε ξανά τις δυνάμεις της εργασίας στο επίκεντρο.\nΚαι δύο κεφαλαιώδους σημασίας μεταρρυθμίσεις που σηματοδοτούν το πέρασμα σε αυτή τη νέα φάση είναι:\nΠρώτον, η επαναφορά των συλλογικών διαπραγματεύσεων με την αρχή της ευνοϊκότερης ρύθμισης και την αρχή της επεκτασιμότητας των συλλογικών συμβάσεων εργασίας, που έχουν επανέλθει και εφαρμόζονται από την 21η του περασμένου Αυγούστου. Με αποτέλεσμα, βέβαια, να έχουμε ήδη, την αύξηση του μισθού για δεκάδες χιλιάδες εργαζόμενους.\nΚαι δεύτερον, είναι η αύξηση του κατώτατου μισθού μετά από τις σαρωτικές μειώσεις του 2ου Μνημονίου, είμαστε σήμερα σε θέση να ανακοινώσουμε ότι δέσμευση της κυβέρνησής μας είναι η αύξηση του κατώτατου μισθού το 2019, μετά την ολοκλήρωση της διαβούλευσης με όλους τους εμπλεκόμενους φορείς.\nΓιατί η Ελλάδα, φίλες και φίλοι, φιλοδοξεί να γίνει στο εξής η χώρα πρότυπο σεβασμού στα δικαιώματα των εργαζομένων.\nΑν όμως, η ανάκτηση της εργασίας είναι ο πρώτος στόχος, αυτός που τον συμπληρώνει είναι η οικοδόμηση ενός ισχυρού, αποτελεσματικού και αξιόπιστου κοινωνικού κράτους. Γιατί στο πεδίο της οικονομίας και της παραγωγής διαμορφώνονται νομοτελειακά ανισότητες και ο ρόλος του κοινωνικού κράτους είναι να τις αμβλύνει και να τις περιορίζει.\nΑυτό λοιπόν το εξισωτικό και αναδιανεμητικό όραμα είναι κομμάτι του ορίζοντα, του σχεδίου, του οράματος αυτής της κυβέρνησης.\nΚαι πρώτα και κύρια στο χώρο της Δημόσιας Υγείας:\nΌπου καταφέραμε μέσα σε τρία δύσκολα χρόνια να αλλάξουμε την εικόνα του Εθνικού Συστήματος Υγείας που το 2014 βρισκόταν, στην κυριολεξία, υπό κατάρρευση.\nΚαι βρισκόταν υπό κατάρρευση όχι απλώς και μόνον εξαιτίας των δημοσιονομικών περιορισμών, αλλά και εξαιτίας της κακοδιαχείρισης, της σπατάλης, της κακοδιοίκησης, της αδιαφορίας - για να μην πω της αναισθησίας πολλές φορές - της πολιτικής εξουσίας, εξαιτίας του ρουσφετιού και της γενικευμένης διαφθοράς, που σήμερα πλέον αποκαλύπτεται σε όλο της το μέγεθος με υποθέσεις όπως αυτή του ΚΕΕΛΠΝΟ και της Novartis, που σήμερα αντιμετωπίζονται από τη Δικαιοσύνη.\nΣήμερα λοιπόν, η κατάσταση είναι τελείως διαφορετική.\nΤο Εθνικό Σύστημα Υγείας στέκεται στα πόδια του ξανά.\nΥλοποιήσαμε την δέσμευση για πλήρη και καθολική πρόσβαση των ανασφάλιστων συμπολιτών μας στο Σύστημα Υγείας.\nΕνισχύσαμε όλες τις δημόσιες δομές υγείας με επιπλέον προσωπικό και για πρώτη φορά από το 2016 και μετά το ισοζύγιο προσλήψεων/αποχωρήσεων στο Σύστημα Υγείας (ΕΣΥ) είναι θετικό.\nΠροχωρήσαμε επίσης στην εμβληματική μεταρρύθμιση για την πρωτοβάθμια φροντίδα υγείας, που εισάγει ένα νέο πρότυπο για τη χώρα μας.\nΤα δείγματα αυτά γραφής, μας δείχνουν και το δρόμο που πρέπει να ακολουθήσουμε από εδώ και στο εξής.\nΚεντρικός πολιτικός μας στόχος είναι να εγγυηθούμε την καθολική, ισότιμη και αποτελεσματική κάλυψη των σύγχρονων υγειονομικών αναγκών.\nΗ σταθερή μας βούληση είναι η ενίσχυση του προϋπολογισμού για την υγεία, ώστε σε βάθος πενταετίας να καταφέρουμε, επιτέλους, να προσεγγίσουμε τον ευρωπαϊκό μέσο όρο.\nΚεντρικοί μας πολιτικοί στόχοι για την μεταμνημονιακή εποχή είναι:\nΗ μείωση των επιβαρύνσεων των πολιτών\nΗ μείωση των χρόνων αναμονής για την εξυπηρέτηση\nΗ μείωση του ποσοστού ανικανοποίητων ιατρικών αναγκών, μέσω των Κινητών Μονάδων Πρωτοβάθμιας Φροντίδας Υγείας για απομακρυσμένες περιοχές\nΕίναι η κάλυψη όλων των οργανικών θέσεων γιατρών, νοσηλευτών και λοιπού προσωπικού που κενώθηκαν κατά την καταστροφική πενταετία 2010-2014.\nΕίναι η αύξηση των μισθών των ειδικευόμενων και η σταδιακή αποκατάσταση των περικοπών στο ειδικό ιατρικό μισθολόγιο\nΕνώ ένας άμεσος στόχος που δεν θέλω να παραλείψω είναι και η επαναφορά του Νοσοκομείου Ερρίκος Ντυνάν που σχεδόν εκλάπη από το Δημόσιο, ξανά στο πλαίσιο της Δημόσιας Περίθαλψης, σε συνεργασία με το Ίδρυμα Ωνάση\nΚαι επιτρέψτε μου σ’ αυτό το σημείο, μια ειδική αναφορά, για να εκφράσω τις ευχαριστίες μου, τις ευχαριστίες της Κυβέρνησης, τόσο στο Ίδρυμα Σταύρος Νιάρχος όσο και στο Ίδρυμα Ωνάση, καθώς με τις δωρεές τους δείχνουν την έμπρακτη στήριξη τους σε αυτή τη μεγάλη προσπάθεια που καταβάλλουμε για να αναβαθμίσουμε του δημόσιο σύστημα Υγείας στη χώρα μας.\nΚαι να θυμίσω, πως το Ίδρυμα Σταύρος Νιάρχος, πέρα από άλλες δράσεις, έχει αναλάβει εξ ολοκλήρου τον σχεδιασμό, την κατασκευή και τον εξοπλισμό του Νοσοκομείου Παίδων της Θεσσαλονίκης, του καινούριου Νοσοκομείου Παίδων της Θεσσαλονίκης, αλλά και του Γενικού Νοσοκομείου Κομοτηνής.\nΕνώ το Ίδρυμα Ωνάση έχει αναλάβει την δημιουργία του Ωνάσειου Εθνικού Μεταμοσχευτικού Κέντρου και του Ωνάσειου Καρδιοχειρουργικού Μεταμοσχευτικού Παίδων.\nΟι ευχαριστίες μας λοιπόν είναι ειλικρινείς και εγκάρδιες και προς τα δύο Ιδρύματα.\nΈρχομαι όμως τώρα, και στο χώρο της Παιδείας, όπου οι παρεμβάσεις μας έχουν στόχο να αλλάξουν και αλλάζουν σταδιακά την εικόνα.\nΚαι προσδιορίζουν τις στοχεύσεις μας για την συνολική αναβάθμιση του δημόσιου συστήματος εκπαίδευσης στη χώρα μας.\nΤην ερχόμενη Τρίτη και για τρίτη συνεχόμενη χρονιά ανοίγουν τα σχολεία όλης της χώρας με όλους τους εκπαιδευτικούς και όλα τα βιβλία στη θέση τους.\nΓια πρώτη φορά μάλιστα ολοκληρώθηκαν πάνω από 19.000 προσλήψεις αναπληρωτών εκπαιδευτικών πριν την έναρξη της σχολικής χρονιάς.\nΞέρετε, σε μια κανονική χώρα, αυτή η δήλωση δεν θα έχριζε χειροκροτημάτων και θέλω από δω και στο εξής να μη χρήζει χειροκροτημάτων γιατί γίναμε κανονική χώρα πλέον αλλά η επιτυχία αυτή, παίρνει διάσταση χειροκροτημάτων γιατί αποδεικνύει την αδιαφορία των προηγούμενων κυβερνήσεων, του παλιού πολιτικού συστήματος για τη δημόσια Παιδεία.\nΚαι μέσω αυτής της προκλητικής αδιαφορίας αναδεικνύεται ότι οι «Άριστοι» δεν είχαν τελικά και μεγάλο ενδιαφέρον για τα παιδιά της κοινωνικής πλειοψηφίας, καθώς από ότι φαίνεται δεν έχουν και πολύ χρόνο γι’ αυτά τα παιδιά, παρά μονάχα για τους «Κληρονόμους», όπως χαρακτήριζε ο Μπουρντιέ τους γόνους της ελίτ.\nΕμείς, αντίθετα, προσηλωμένοι στο στόχο της ενίσχυσης του δημόσιου σχολείου, ανακοινώσαμε ένα συγκροτημένο και φιλόδοξο σχέδιο για την αναβάθμιση του Απολυτηρίου και το νέο τρόπο εισαγωγής στα Πανεπιστήμια με στόχο να ξαναφέρουμε τους μαθητές στο σχολείο, και με στόχο να απελευθερώσουμε την πρόσβαση στο Πανεπιστήμιο σταδιακά και να αποδυναμώσουμε την παραπαιδεία.\nΗ Πρόνοια, η Κοινωνική Αλληλεγγύη και η Κοινωνική Ασφάλιση είναι πεδία στα οποία κρίνεται ο προστατευτικός και αναδιανεμητικός χαρακτήρας του Κράτους.\nΚαι, εκεί, εμείς αποδεικνύουμε στην πράξη ότι η κοινωνική προστασία και η καταπολέμηση των ανισοτήτων αποτελούν προϋποθέσεις της δίκαιης ανάπτυξης.\nΜε τα άμεσα μέτρα για την αντιμετώπιση της ανθρωπιστικής κρίσης και το Κοινωνικό Εισόδημα αλληλεγγύης αντιστρέψαμε την πορεία κοινωνικής διάλυσης που είχαμε μπροστά μας το 2015.\nΉδη έχουμε αυξήσει τον προϋπολογισμό για την Πρόνοια από τα 789 εκατ. ευρώ που ήταν το 2015 σε 2 δισ. ευρώ το 2018, ενώ έχουμε θέσει στόχο οι δαπάνες μέχρι το 2022 να αγγίξουν τα 4 δισ. ευρώ.\nΜε την υλοποίηση του στόχου αυτού, τα ποσοστά φτώχειας στη χώρα μας θα φτάσουν σε χαμηλότερα επίπεδα από ότι ήταν το 2008, δηλαδή πριν την κρίση και αυτός είναι ένα πολύ μεγάλος και ουσιαστικός στόχος για την επόμενη τετραετία.\nΜε το νέο ασφαλιστικό σύστημα, παρά τις ατέλειες και τις επιμέρους αδικίες που τώρα πια μπορούμε να διορθώσουμε, εντούτοις το έλλειμμα του 1 δις το 2014 έγινε πλεόνασμα 770 εκ. το 2017.\nΒεβαίως, γνωρίζουμε πάρα πολύ καλά ότι το εισόδημα των συνταξιούχων έχει υποστεί τεράστιες απώλειες κατά τη διάρκεια της κρίσης.\nΑπό τη δική μας πλευρά και παρά τις αφόρητες πιέσεις προσπαθήσαμε και σε μεγάλο βαθμό καταφέραμε να συγκρατήσουμε τις μειώσεις και να σταθεροποιήσουμε την εισοδηματική κατάσταση των συνταξιούχων.\nΗ μεγάλη αγωνία όμως σήμερα ξέρετε ποια είναι και ξέρουμε όλοι, αφορά στο αν τα μέτρα που απαίτησε το ΔΝΤ για το 2019, θα εφαρμοστούν ή όχι.\nΘέλω, λοιπόν, να πω με σαφήνεια ότι σύμφωνα με τα στοιχεία και τις προβλέψεις που έχουμε για το 2019 η θέση, οι απόψεις και τα επιχειρήματα του ΔΝΤ δεν επιβεβαιώνονται.\nΑντίθετα, είμαστε απόλυτα βέβαιοι ότι ο στόχος ο δημοσιονομικός του 3,5% για πρωτογενές πλεόνασμα το 2019 μπορεί να επιτευχθεί και χωρίς την εφαρμογή του εν λόγω μέτρου.\nΑυτή τη θέση, αφού την επαληθεύσουμε, βεβαίως, από τα στατιστικά στοιχεία το επόμενο διάστημα θα την εξηγήσουμε στους ευρωπαίους εταίρους μας στην Κομισιόν, οπού θα παρουσιάσουμε, όπως όλες οι χώρες της ευρωζώνης, περί τα μέσα Οκτωβρίου, τον προϋπολογισμό του 2019.\nΉδη, διαφαίνεται ότι οι εταίροι μας αποδέχονται και είναι ευτυχείς για τη νέα δημοσιονομική πραγματικότητα που έχει διαμορφωθεί, αλλά εμείς ταυτόχρονα θα τους εξηγήσουμε ότι το μέτρο αυτό, πέρα από αχρείαστο δημοσιονομικά, είναι και μη διαρθρωτικό αλλά και αντιαναπτυξιακό.\nΣτο σχέδιο μας για τη Δίκαιη Ανάπτυξη, φίλες και φίλοι, επιτρέψτε μου μια αναφορά στον ρόλο πυρηνικό ρόλο έχουν οι θεσμικές τομές για την εμβάθυνση της δημοκρατίας.\nΤα χρόνια που βρισκόμαστε στην διακυβέρνηση έχουμε προχωρήσει σε κινήσεις που θέτουν τους πολίτες και τη δημοκρατία στο επίκεντρο.\nΗ απλή αναλογική στις βουλευτικές και αυτοδιοικητικές εκλογές αλλάζει τους όρους άσκησης πολιτικής και πιστεύω ότι είναι μια τομή που θα βαθύνει το διάλογο και τη δημοκρατία στον τόπο μας.\nΣειρά νομοθετημάτων για την κατοχύρωση της πραγματικής ισότητας των πολιτών ανεξαρτήτως φύλου, φυλής, χρώματος και σεξουαλικού προσανατολισμού έχουν ήδη ψηφιστεί και αλλάζουν τους όρους ζωής εκατοντάδων χιλιάδων συνανθρώπων μας.\nΔημοκρατικές μεταρρυθμίσεις διεύρυνσης των ατομικών ελευθεριών που έπρεπε να είχαν γίνει εδώ και πολλά χρόνια στον τόπο μας ολοκληρώθηκαν τα τρία τελευταία χρόνια.\nΚαι τώρα πιστεύω ότι είναι η ώρα να κάνουμε το μεγάλο βήμα:\nΝα εκκινήσουμε τον ερχόμενο Οκτώβριο τη διαδικασία της Συνταγματικής Αναθεώρησης για να υλοποιηθούν μεταρρυθμίσεις υπερώριμες και αναγκαίες για τη διεύρυνση της δημοκρατίας, για την ενίσχυση της προστασίας των κοινωνικών δικαιωμάτων και των δημοσίων αγαθών, για την κατάργηση των προστατευτικών ρυθμίσεων για Υπουργούς και Βουλευτές που προσβάλλουν τους Έλληνες πολίτες, για τον εξορθολογισμό των σχέσεων αλλά και τους διακριτούς ρόλους της Εκκλησίας και του Κράτους.\nΚαι είμαι βέβαιος ότι η Συνταγματική Αναθεώρηση θα συμβάλει τα μέγιστα στην μεγάλη προσπάθεια για την αποκατάσταση των σχέσεων εμπιστοσύνης μεταξύ των πολιτών και των κρατικών θεσμών, αλλά και μεταξύ των πολιτών και της ίδιας της πολιτικής.\nΓιατί τελικά, αυτός είναι και ο μεγάλος στόχος της Συνταγματικής μεταρρύθμισης.\nΗ αποκατάσταση της ίδιας της πολιτικής, η ενίσχυση της εμπιστοσύνης στη Δημοκρατία.\nΗ ανάκτηση της εργασίας, κοινωνικό κράτος και εμβάθυνση της δημοκρατίας και η ενίσχυση του κοινωνικού κράτους είναι όπως προσπάθησα να σας παρουσιάσω , οι τρεις άξονες του σχεδίου μας, του σχεδίου μας και του οράματός μας, για τη μεταμνημονιακή Ελλάδα της νέας εποχής.\nΣήμερα όμως, εδώ, στη πρώτη ΔΕΘ μετά από τα 8 δύσκολα χρόνια των μνημονίων.\nΣήμερα, μετά το τέλος αυτής της περιόδου της παρατεταμένης λιτότητας, πέραν όλων αυτών έχω την πολιτική υποχρέωση να σταθώ απέναντί σας και να αναλάβω συγκεκριμένες και σαφείς δεσμεύσεις για το πώς ο κάθε πολίτης ξεχωριστά θα αισθανθεί στην πραγματική ζωή, στη καθημερινότητά του, ότι τελείωσαν τα μνημόνια.\nΔεσμεύσεις που σήμερα είναι κάτι παραπάνω από εφικτές καθώς ο κύκλος της δημοσιονομικής προσαρμογής έχει κλείσει.\nΚαθώς η ελληνική οικονομία έχει πλέον σταθεροποιηθεί και έχει τη δυνατότητα όχι μόνο να επιτυγχάνει πρωτογενή πλεονάσματα αλλά και επιπλέον δημοσιονομικό χώρο.\nΚι αυτό δεν είναι δική μου εκτίμηση, δεν είναι δική μου πρόβλεψη, δεν είναι δική μου ευχή.\nΑποτυπώνεται επακριβώς στο μεσοπρόθεσμο πλαίσιο δημοσιονομικής στρατηγικής που έχουν εγκρίνει, οι θεσμοί, οι δανειστές μας και έχει ψηφιστεί στο ελληνικό κοινοβούλιο, πριν ακόμα βγούμε από τα μνημόνια.\n3,5 δις ευρώ είναι, κατά το έλασσον, ο επιπλέον δημοσιονομικός χώρος από το 2019 μέχρι και το 2022.\nΉδη όμως από σήμερα κιόλας, πριν, δηλαδή, μπούμε στο 2019, και πολύ πριν το τέλος του έτους, οι δυνατότητές μας από τη θετική αυτή πορεία της οικονομίας, είναι διευρυμένες και αυτό καταγράφεται σε όλα τα στατιστικά μεγέθη.\nΈτσι, μπορούμε - πέραν της πιθανής απόδοσης μερίσματος για την οποία θα έχουμε σαφή εικόνα προς το τέλος του έτους - μπορούμε από τώρα να αποφασίσουμε και να προχωρήσουμε στην αποκατάσταση αδικιών που τα μνημόνια έφεραν και να επιστρέψουμε στους δικαιούχους ποσά που παρανόμως παρακρατήθηκαν.\nΜέχρι το τέλος του έτους, λοιπόν, και μετά από την επίμονη και διαρκή πίεση του υπουργού Εθνικής Άμυνας, μέχρι το τέλος του έτους καταβάλλουμε σε ένστολους των σωμάτων ασφαλείας και των ενόπλων δυνάμεων, καθώς και σε δικαστικούς, αλλά και πανεπιστημιακούς, αναδρομικά ύψους σχεδόν, 1 δις ευρώ. Διότι έχουμε τη δυνατότητα.\nΕΙΝΑΙ ΔΙΚΑΙΟ ΚΑΙ ΤΟ ΚΑΝΟΥΜΕ ΠΡΑΞΗ\nΜέχρι το τέλος του έτους, επίσης, νομοθετούμε - και νομοθετούμε εντός του 2018 - τη σταδιακή μείωση του ΕΝΦΙΑ που θα φτάσει έως και 50% για 1,2 εκ. χαμηλές περιουσίες και 30% μεσοσταθμικά.\nΗ μείωση θα γίνει σε δυο φάσεις, από 1/1/19 η πρώτη και από 1/1/20 η δεύτερη.\nΕνώ παράλληλα, σχεδιάζουμε και τη πλήρη αλλαγή της δομής του φόρου, ώστε να γίνει πιο αναλογικός πιο δίκαιος, ελαφρύτερος για τη λαϊκή κατοικία, άρα περισσότερο φόρος μεγάλης ακίνητης περιουσίας και όχι χαράτσι για τα λαϊκά στρώματα, όπως σχεδιάστηκε και εφαρμόστηκε τα προηγούμενα χρόνια.\nΑπό 1/1/19 επίσης, μειώνουμε τις ασφαλιστικές εισφορές των ελεύθερων επαγγελματιών, με εισοδήματα πάνω από 7.000 ευρώ, έως και 35%, μειώνοντας το συντελεστή για την κύρια σύνταξη από 20% σε 13,3 %.\nΕπιπλέον, λαμβάνοντας πρόσθετη μέριμνα για όλους τους μηχανικούς, γιατρούς, δικηγόρους, μειώνουμε τις εισφορές για επικουρική σύνταξη και εφάπαξ στο ελάχιστο που ισχύει σήμερα, δηλαδή τα 64,5 ευρώ τον μήνα.\nΠρόκειται για μια παρέμβαση που θα ελαφρύνει δραστικά εκατοντάδες χιλιάδες ελεύθερους επαγγελματίες, γιατρούς, δικηγόρους, μηχανικούς και αγρότες και που θα αυξήσει το διαθέσιμο εισόδημα τους.\nΑρχής γενομένης, επίσης, από τη 1/1/19 και σε βάθος τετραετίας, μειώνουμε, επίσης, τη φορολογία των επιχειρήσεων κατά τέσσερις ποσοστιαίες μονάδες, από 29% που είναι σήμερα, στο 25%.\nΠροχωράμε, επίσης, από 1/1/19, σε ένα εκτεταμένο πρόγραμμα επιδότησης ενοικίου, με ποσά από 70 έως 200 ευρώ το μήνα, με εισοδηματικά κριτήρια που θα αφορά τουλάχιστον 300.000 οικογένειες.\nΈνα μέτρο που θα ενισχύσει, πέραν των άλλων και τη δυνατότητα των νέων ζευγαριών στον τόπο μας, να κάνουν το βήμα, να ζήσουν μαζί, να κάνουν οικογένειες, γιατί ας μην ξεχνάμε ότι το δημογραφικό είναι μια από τις μεγαλύτερες απειλές για τη χώρα.\nΕπίσης, άμεσα το αμέσως επόμενο διάστημα προχωράμε σε 3.000 προσλήψεις μόνιμου εξειδικευμένου προσωπικού, ώστε μέσα στον επόμενο χρόνο να ενισχύσουμε και να μονιμοποιήσουμε το πρόγραμμα «Βοήθεια στο σπίτι», που αφορά δεκάδες χιλιάδες ηλικιωμένους και Άτομα με Ειδικές Ανάγκες. Αυτό δεν είναι μόνο δίκαιο είναι και ηθικό και γίνεται πράξη.\nΕπίσης, προχωράμε και σε 4.500 άμεσες προσλήψεις εκπαιδευτικών και εξειδικευμένου προσωπικού για την ενίσχυση της Ειδικής Αγωγής στα Δημόσια σχολεία στον τόπο μας.\nΕπίσης, από 1/1/19 προχωράμε στη κατάργηση του φόρου επιτηδεύματος για συνεταιρισμένους αγρότες, συνεταιρισμούς και ΚΟΙΝΣΕΠ, καθώς και για τις ανενεργές επιχειρήσεις.\nΕπίσης, προχωράμε στην επιδότηση του συνόλου των ασφαλιστικών εισφορών για νέους μισθωτούς στον ιδιωτικό τομέα, έως 25 ετών και σε βάθος διετίας.\n50% από 1/1/19 στο 100% από 1/1/20. Διότι η αύξηση του κατώτατου μισθού, αλλά και η κατάργηση του υποκατώτατου, πρέπει να γίνει με τρόπο που θα δημιουργεί την κοινωνική συναίνεση και βεβαίως την προοπτική της ενίσχυσης της ανταγωνιστικότητας της οικονομίας.\nΤέλος, από 1/1/21 προχωράμε στην αλλαγή των συντελεστών του ΦΠΑ, με μείωση κατά δύο μονάδες του μεγάλου συντελεστή, από 24% στο 22% και κατά μία μονάδα του μικρού από 13% σε 12%.\nΌλα όσα σας παρουσίασα, είναι το ελάχιστο που μπορούμε να κάνουμε για να απαλύνουμε τις πληγές, να ελαφρύνουμε τα μεγάλα βάρη, αλλά και να δημιουργήσουμε αναπτυξιακή δυναμική στην ελληνική οικονομία, το ελάχιστο που μπορούμε να κάνουμε μέσα στο πλαίσιο που μας ορίζει το δημοσιονομικό περιθώριο που έχει καταγραφεί από τη δυναμική της ελληνικής οικονομίας, και έχει από κοινού γίνει αποδεκτό, σε συνεργασία με τους θεσμούς και ιδιαίτερα με την Ευρωπαϊκή Επιτροπή.\nΠροσπάθησα, όμως, να σας εξηγήσω, ότι αυτές οι παρεμβάσεις ελάφρυνσης και αναπτυξιακής δυναμικής, δεν θα έχουν κανένα νόημα, αν δεν εντάσσονται μέσα σε ένα γενικότερο πλαίσιο, ενός σχεδίου που έχει αρχή, μέση και τέλος. Αν δεν είναι μέρος ενός συνολικότερου οράματος, για την ανάκαμψη της οικονομίας, την αναγέννηση της χώρας, την πορεία της στη μεταμνημονιακή εποχή, σε ένα νέο πλαίσιο ευημερίας και προόδου.\nΣας παρουσίασα το όραμα, αλλά και το σχέδιο μας για την Ελλάδα της νέας εποχής.\nΣε αυτό το όραμα, θέλω κλείνοντας, να σας εκμυστηρευτώ, ότι η Θεσσαλονίκη δεν έχει το ρόλο που είχε μέχρι σήμερα. Δηλαδή, αυτή τη μίζερη θέση μιας πόλης που παρακαλάει για να την αποκαλέσουν Συμπρωτεύουσα. Στην Ελλάδα της νέας εποχής και στο δικό μας όραμα, η Θεσσαλονίκη έχει ένα ξεχωριστό, πρωταγωνιστικό ρόλο.\nΤο ρόλο της πραγματικής πρωτεύουσας των Βαλκανίων.\nΚαι αυτό δεν είναι ένα ρητορικό κλισέ.\nΑποδεικνύεται από τα ίδια τα πράγματα.\nΑποδεικνύεται από την ξεχωριστή σημασία και θέση που κατέχει η Θεσσαλονίκη - και η Βόρεια Ελλάδα - στον αναπτυξιακό σχεδιασμό που σας παρουσίασα.\nΤη θέση του ενεργειακού, διαμετακομιστικού και επικοινωνιακού κόμβου των Βαλκανίων.\nΓιατί στο αναπτυξιακό μας σχέδιο η Βόρεια Ελλάδα γίνεται το γεωπολιτικό σταυροδρόμι του κάθετου με τον οριζόντιο διάδρομο των αγωγών φυσικού αερίου.\nΚαι την ίδια στιγμή, με τη σιδηροδρομική γραμμή Θεσσαλονίκης - Ειδομένης, επιτυγχάνεται η ασφαλής και γρήγορη διακίνηση εμπορευμάτων από τα λιμάνια μας προς την Κεντρική Ευρώπη.\nΣε συνδυασμό με τις μεγάλες επενδύσεις που ήδη εκκινούν στα λιμάνια της Θεσσαλονίκης, της Καβάλας και της Αλεξανδρούπολης, η Βόρεια Ελλάδα γίνεται το κέντρο του βαλκανικού δακτυλίου Μεταφορών.\nΑπό την Θεσσαλονίκη, στην Καβάλα, στην Αλεξανδρούπολη, το Ρουσε, την Κοστάντζα.\nΑπό τη Βουλγαρία και τη Ρουμανία στη Σερβία με επαναξιοποίηση και του ποταμού Δούναβη.\nΚαι από το Βελιγράδι στα Σκόπια και τη Θεσσαλονίκη. Με όραμα για την αξιοποίηση και του Αξιού.\nΚαι αυτός ο ανοιχτός ορίζοντας ξέρετε είναι που ταιριάζει σε αυτή την πόλη, στην πόλη σας.\nΟ ορίζοντας των συνεργασιών, του εμπορίου, της συνανάπτυξης και της συνεργασίας.\nΓιατί έτσι οραματίζομαι τη Θεσσαλονίκη της επόμενης ημέρας:\nΠόλη ανοιχτή, πόλη επικοινωνίας, πόλη δημοκρατίας, πόλη προόδου.\nΠόλη αυτοπεποίθησης και δημιουργίας.\nΚαι, ξέρετε, από την πρώτη στιγμή έχουμε αποδείξει ότι αυτό το όραμα μου δεν είναι κενός λόγος.\nΤήρησα τις δεσμεύσεις μου για το μετρό, για τον ΟΑΣΘ, για την επιστροφή των ελεύθερων χώρων στο λαό της Θεσσαλονίκης.\nΣυνεχίζουμε και σήμερα είμαι σε θέση να ανακοινώσω ότι παραχωρούμε άμεσα, με νομοθετική ρύθμιση που θα έρθει στη Βουλή τις επόμενες ημέρες, το χώρο του στρατοπέδου στην Άνω Τούμπα για να αποκτήσει ο ΠΑΟΚ το γήπεδο ευρωπαϊκών προδιαγραφών, που αξίζει τόσο στην ιστορία του συλλόγου όσο και στη πόλη της Θεσσαλονίκης.\nΚαι επίσης, προχωράμε άμεσα στις απαραίτητες διεργασίες, τον έλεγχο και την έγκριση του Χωρικού Σχεδίου, προκειμένου να ξεκινήσει ο σχεδιασμός για την ανάπλαση και αναμόρφωση του εκθεσιακού χώρου της ΔΕΘ.\nΣτόχος το 2019 να βγει το Προεδρικό Διάταγμα, να γίνει ο αρχιτεκτονικός διαγωνισμός, για μια ΔΕΘ με σύγχρονες εκθεσιακές υποδομές και ένα νέο πάρκο στο κέντρο της Πόλης, ανοικτό στους πολίτες.\nΌλα αυτά, φίλες και φίλοι, γιατί θέλουμε τη Θεσσαλονίκη, όπως είπα, Πρωτεύουσα των Βαλκανίων.\nΓιατί θέλουμε τη Θεσσαλονίκη καρδιά της Βαλκανικής Συνανάπτυξης.\nΚόμβο εμπορίου και οικονομικών συναλλαγών.\nΓέφυρα πολιτισμών και όχι φράχτη.\nΌχι πόλη με γυρισμένη τη πλάτη της στους γείτονές της και στην οικονομική της ενδοχώρα.\nΓιατί στη Θεσσαλονίκη δεν αξίζει η μιζέρια, δεν αξίζει η μισαλλοδοξία, δεν αξίζει ο φόβος, το μίσος και ο διχασμός.\nΣτη Θεσσαλονίκη αξίζει μονάχα να φύγει προς τα μπροστά.\nΜε αυτόν τον ανοιχτό ορίζοντα, με αυτοπεποίθηση και κατανόηση, με διάθεση συνεργασίας και επικοινωνίας προσεγγίζουμε και όλους τους γείτονες μας.\nΑυτό κάνουμε στην οικονομία και το εμπόριο. Αυτό κάνουμε στον πολιτισμό.\nΑυτό κάνουμε και στις διεθνείς μας σχέσεις.\nΚαι πρότυπο αυτής της στάσης είναι και η συμφωνία που πετύχαμε με τους βόρειους γείτονες μας, η Συμφωνία των Πρεσπών.\nΠου ανοίγει τη Θεσσαλονίκη, ανοίγει τη Βόρεια Ελλάδα, ανοίγει τους Έλληνες στον κόσμο.\nΚαι κυρίως μετατρέπει τη χώρα μας σε παράγοντα λύσεων και πόλο σταθερότητας, ειρήνης και συνεργασίας στην ευρύτερη περιοχή.\nΚαι βεβαίως, καθιστά την Θεσσαλονίκη και πάλι πρωτεύουσα των Βαλκανίων.\nΜε αυτό το όραμα και με αυτή την πίστη.\nΜε περηφάνια, θα έλεγα, αλλά και πλήρη αίσθηση του πατριωτικού, του εθνικού καθήκοντος θέλω να σας διαβεβαιώσω ότι θα προχωρήσω. Και ότι θα προχωρήσουμε μπροστά.\nΓια μια Ελλάδα που μας αξίζει.\nΓια μια Θεσσαλονίκη που μας αξίζει.\nΓια μια Μακεδονία που μας αξίζει.\nΓιατί, όπως λέει και ο ποιητής, «τελικά δε μας αξίζει τίποτα λιγότερο από τον ουρανό».\nΕλληνικη επικαιροτητα Τσίπρας ΔΕΘ


Ένα ΤΕΤΟΙΟ άρθρο | Καμένα Σουτιέν\nΈνα ΤΕΤΟΙΟ άρθρο\nPosted on 19/09/2016 από Anelis\nΠρόσφατα δεχτήκαμε στη σελίδα μας στο facebook ένα σχόλιο, από γυναίκα αναγνώστρια, που ξεκινούσε με τη φράση «Άρθρα τέτοιου τύπου είναι ο λόγος που το φεμινίστρια έχει μετατραπεί σε βρισιά.» Η εν λόγω ανάρτηση ήταν μετάφρασή μας του άρθρου «Το να Αποκαλούμε Ενήλικες Γυναίκες «Κορίτσια» Είναι Πολύ Σεξιστικό.» Δεν είναι ούτε η πρώτη και σίγουρα ούτε η τελευταία φορά που ακούμε αυτή τη φράση. Ήρθε η ώρα να μιλήσουμε λοιπόν γι αυτή.\nΗ πεποίθηση ότι κάποιες γυναίκες είναι υπερβολικές, κυρίως υπερβολικές φεμινίστριες, και χαλάνε την εικόνα των γυναικών -ή των φεμινιστριών- γενικά και άρα πρέπει να αποστασιοποιηθούμε από αυτές, είναι μια από τις καλύτερες δικλείδες ασφαλείας της πατριαρχίας. Ανήκει στην υποενότητα του εσωτερικευμένου μισογυνισμού, έναν μηχανισμό που υπάρχει στις γυναίκες για να τις κρατάει υποταγμένες, απομονωμένες, στις γραμμές και τα πλαίσια της πατριαρχίας. Μια δικλείδα που υπονομεύει όποια αντίδραση και αντίσταση στην κυριαρχία, αφού προσφέρει και τιμωρία και επιβράβευση. Από τη μία υπάρχει ο φόβος ότι θα κατηγοριοποιηθείς ως τρελή, φωνακλού, παράλογη, αγάμητη και δε θα σε παίρνει κανείς στα σοβαρά. Από την άλλη υπάρχει η επιβράβευση της αποστασιοποίησης, όπου όσο πιο έντονα διαχωρίσεις τη θέση και την εαυτή σου από αυτές τις υπερβολικές απόψεις/γυναίκες τόσο καλύτερη, αντικειμενική, έξυπνη και ευάρεστη θα είσαι, τόσο πιο εύκολη θα είναι η ζωή σου και τόσο μεγαλύτερη η αξιοπιστία σου. Όχι μόνο δε θα είσαι «σαν τα άλλα κορίτσια» αλλά δε θα είσαι ούτε και «σαν αυτές τις τρελές».\nΑυτός ο διαχωρισμός δυστυχώς υπάρχει μέσα και σε φεμινιστικούς κύκλους. Ο φόβος του στερεότυπου, ότι θα γίνεις αυτή η καρικατούρα της υπερβολικής φεμινίστριας που σπάει τα νεύρα όλων και δεν μπορεί να αντέξει ούτε ένα αστειάκι για βιασμό. Αυτή που γκρινιάζει συνέχεια επειδή είπες «αρ_ _ης» και «που_ _να». Αυτή που δε νοιάζεται για τις προθέσεις αλλά για τις πράξεις σου. Ξέρεις μωρέ.\nΈτσι ακόμα και ανάμεσά μας πολλές φορές «συνετίζουμε» η μια την άλλη να μην το παρατραβήξει. Επιτιθόμαστε στις πιο ριζοσπαστικές αδελφές μας. Να τις βοηθήσουμε να μη βγουν έξω από τις αυθαίρετες περιοριστικές γραμμές τις ευπρέπειας, που διαφέρουν από άτομο σε άτομο. Να μην ενοχλήσουν, ε και αν βγουν, τότε αυτές φταίνε που το παράκαναν. Να μη γίνουμε γραφικές, υπερβολικές και δε μας παίρνουν στα σοβαρά. Να μη γίνουμε το στερεότυπο.\nΤο δίπολο αυτό το γνωρίζουμε και έχουμε μιλήσει πολλές φορές για αυτό στα άρθρα μας περί εσωτερικευμένου μισογυνισμού και σε πολλές από τις εκπομπές μας. Η εσωτερική πάλη που βιώνουμε ανάμεσα στην ανάγκη μας για ισότητα και στη μαθημένη μας ανάγκη να είμαστε αρεστ@ και αποδεκτ@ είναι δύσκολη για όλ@ μας. Είναι επώδυνο και χρειάζεται συνεχόμενη αυτοκριτική και καλό φεμινιστικό σύστημα στήριξης να μας τσεκάρει όταν υποκύπτουμε. Γιατί φυσικά δε σημαίνει ότι επειδή λέμε ότι είμαστε φεμινιστ@ς έχουμε αποτάξει μονομιάς από επάνω μας τόσους αιώνες πατριαρχικής θητείας.\nΙστορικά πόστερ κατά των σουφραζετών: Ο φόβος ότι οι γυναίκες θα παρατήσουν το σπίτι -που είναι το φυσικό τους περιβάλλον, τα παιδιά τους και τα οικιακά «καθήκοντά» τους. Χιουμοράκι.\nΑυτό στο οποίο θέλω να σταθώ όμως και που μου φάνηκε πολύ αστείο στη φράση της σχολιάστριας είναι η υπόθεση ότι ο φεμινισμός κάποτε θεωρούνταν καλή λέξη. Γιατί αυτό υπονοείς όταν λες ότι μετατρέψαμε τη λέξη φεμινίστρια σε βρισιά. Ότι κάποτε δεν ήταν βρισιά. Εδώ είναι το λάθος, και είναι ένα λάθος που γίνεται συχνά. Η υπερβολική αντίδραση του «κάτι τέτοια πράγματα/τέτοιες γυναίκες χαλάσανε το φεμινισμό» που έρχεται σαν κατηγορία όταν διαφωνούμε με κάτι γιατί χτυπάει άσχημα στα πατριαρχικά μας πιστεύω είναι όχι μόνο συχνή αλλά και αναμενόμενη. Ο θυμός είναι σύνηθες πρώτο βήμα όταν σου επισημαίνουν προβληματικές σου συμπεριφορές. Το στενάχωρο είναι όταν είναι το μόνο σου βήμα και σε οδηγεί στο να ρίχνεις τέτοιες αστεία αβάσιμες κατηγορίες σε φεμινιστ@ς.\nΦετινές εικόνες που ζητάνε από τις φεμινίστριες να γυρίσουν πίσω στις κουζίνες τους και στους παραδοσιακούς τους ρόλους. Χιουμοράκι. Τι μας θυμίζει άραγε…\nΑς το ξεκαθαρίσουμε λοιπόν. Το να είσαι φεμινίστρια ποτέ δεν ήταν κάτι καλό, κάτι μέσα στη νόρμα. Ο φεμινισμός είναι ένα κίνημα που αντιτίθεται στην πατριαρχία, στη συστημική ανισότητα των φύλων. Ως ιδεολογία –και πράξη- που γεννήθηκε για να ανατρέψει το κατεστημένο, «το σύστημα» όπως λέγαμε στα 16 μας, δεν μπορεί ποτέ να θεωρηθεί αξιόλογη από αυτό. Δεν υπήρχε χρυσή ιστορική εποχή όπου πλήθη κοσμούσαν τα κεφάλια των φεμινιστ@ν με δάφνες. Δεν υπήρχε περίοδος που θεωρούνταν καλό, κουλ, υπέροχο το να είσαι φεμινίστρια. Ποτέ.\nΓνωρίζουμε, είναι καταγεγραμμένο ιστορικό γεγονός, το πόσο κυνηγήθηκαν οι πρώτες σουφραζέτες. Έχουμε αναφορές από την αστυνομία, συνεντεύξεις, φωτογραφικό υλικό, βιογραφίες και κείμενα, πόστερ της εποχής, ντοκιμαντέρ. Δεν μπορούμε να κλείνουμε τα μάτια και να προσποιούμαστε ότι δεν κυνηγήθηκαν από την αρχή οι γυναίκες που τόλμησαν να ζητήσουν την ψήφο. Ότι δεν έχουμε βιώσει πάνω από έναν αιώνα συστηματικής και συστημικής καταπίεσης του κινήματος αυτού με τακτικές δυσφήμησης, παραπληροφόρησης και κινδυνολογίας. Δε γίνεται να ζούμε στη φαντασίωση ότι κάποτε ο φεμινισμός, κίνημα για την ανατροπή της κυριαρχίας, θεωρούνταν γενικά και μαζικά κάτι το αποδεκτό. Ότι δεν είναι καταγεγραμμένη ιστορία όλα αυτά και αδιαμφισβήτητα γεγονότα.\nΙστορικά πόστερ κατά των σουφραζετών: Δημιουργία και προώθηση του στερεοτύπου ότι οι φεμινίστριες είναι άσχημες, γκρινιάρες και παράλογες σα παιδιά και πικραμένες γιατί κανείς δεν τις αγαπάει. Ο ρατσισμός της τελευταίας εικόνας μας έρχεται σαν μπόνους. Χιουμοράκι και αυτό.\nΗ γραμμή από τους πρώτους αρνητές της γυναικείας ψήφου μέχρι τους βίαιους μισογύνηδες του 2016 είναι ξεκάθαρη. Τα επιχειρήματα είναι τα ίδια, οι εικόνες είναι οι ίδιες, η βία και η αντίσταση είναι επίσης ίδιες. Η αφήγηση της άρχουσας ομάδας παραμένει ως εξής: «είστε αχόρταγες και παράλογες, τα θέλετε όλα, θέλετε όλοι να είναι δούλοι σας, θα σας εξευτελίσουμε και θα σας κάνουμε κοινωνικούς παρίες αν δε συμμορφωθείτε.»\nΗ Σφαγή του Μοντρεάλ το 1989 με το δολοφόνο να ουρλιάζει «Μισώ τις φεμινίστριες», οι δολοφονίες στο Ίσλα Βίστα της Καλιφόρνια το 2014 -ξεχείλισμα οργής από δηλωμένο αντιφεμινιστή, η δολοφονία της Τζο Κοξ τον Ιούνιο του 2016, η διπλή δολοφονία στην Αμερική γυναικών που είχαν πάει σε προβολή ταινίας που θεωρούνταν φεμινιστική στη Λουιζιάνα το 2015, η απόπειρα δολοφονίας της Μαλάλα Γιουσαφζάι το 2012, η υπόθεση με το GamerGate, η αδιάκοπη προσπάθεια εξαφάνισης του φεμινιστικού μπλογκ Ναι, Είσαι Μισογύνης από το facebook, οι συνεχόμενες απειλές ξυλοδαρμού και βιασμού προς ακτιβίστριες και τις κόρες τους, οι δυσφημήσεις, η κινδυνολογία περί ευνουχισμού των αντρών και τόσα άλλα. Το να ισχυριστείς ότι όλη αυτή η βία κατά των φεμινιστριών είναι κάτι καινούργιο είναι απλά αβάσιμο. Το να ισχυριστείς ότι για όλη αυτή τη βία φταίνε οι ίδιες οι φεμινίστριες είναι απλά εγκληματικό και εν τέλει, αγνά πατριαρχικό.\nΦετινές εικόνες. Οι φεμινίστριες είναι άσχημες, πικραμένες, αγάμητες, λεσβίες και άθεες. Χιουμοράκι πάλι, που συνεχίζει από το χιούμορ του 1909.\nΌλα τα παραπάνω είναι προϊόντα μιας κυριαρχίας που αντιδρά στην προσπάθεια ανατροπής της και έχουν μείνει σταθερά ανά τις δεκαετίες. Δεν υπάρχει δεκαετία, χρονιά, μήνας, βδομάδα, μέρα που να έχουν σταματήσει αυτές οι επιθέσεις από τη στιγμή που οι γυναίκες αποφάσισαν να αντιταχθούν στις ανισότητες. Σταθερά προσπαθούν να μας κάνουν να σταματήσουμε, να το βουλώσουμε. Το μόνο που έχει αλλάξει από τα δεδομένα είναι η μαζικότητα -μέσω του διαδικτύου κυρίως- και το ότι γυναίκες και άλλες περιθωριοποιημένες ομάδες ανθρώπων έχουν καταφέρει στο μεταξύ να κατακτήσουν μερικά από τα αυτονόητα για την επιβίωση και την αξιοπρέπειά τους.\nΔε χάθηκε ξαφνικά λοιπόν ένα ωραίο πρωί η αξιοπιστία του φεμινισμού επειδή «τα κοριτσάκια» το παράκαναν και ζήτησαν να μην τα λένε κοριτσάκια πια. Δεν είχε κρατηθεί άσπιλη τόσες δεκαετίες η τιμή του κινήματος και ήρθαμε και την αμαυρώσαμε τα τελευταία χρόνια με τα tumblr μας, τις συζητήσεις για αναδιάρθρωση του λόγου και της γραφής μας, την αποδόμηση της κουλτούρας του βιασμού. Ο φεμινισμός ήταν και θα είναι αγωνιστικό κίνημα, όχι μια πολιτική ευπρέπειας. Τη στιγμή που θα γίνει αρεστό και εύπεπτο θα σταματήσει να είναι κίνημα και θα σταματήσει να υπάρχει. Για να κατορθωθεί αυτό θα χρειαστούν πολλές πράξεις, και πολλά κείμενα. Άρθρα που να αναλύουν, να κάνουν άβολες ερωτήσεις, να ζητούν δύσκολες αλλαγές, να αποσκοπούν στο ξεβόλεμα και την ανατροπή.\nΝαι, αυτό λοιπόν είναι ένα τέτοιο άρθρο. Γραμμένο από «τρελές φεμινίστριες» με ριζοσπαστικές ιδέες που δεν είναι αρεστές κοινωνικά. Ένα άρθρο που δε σκοπεύει να είναι αρεστό γιατί ποτέ δεν μπορεί να είναι. Ένα άρθρο που δίνει κακό όνομα στον φεμινισμό γιατί μόνο κακό όνομα μπορεί να έχει ο φεμινισμός στην πατριαρχία. Ένα άρθρο αχώνευτο να πέσει βαρύ στα στομάχια σας.\nΚαλή χώνεψη ή και όχι.\n«Εάν είχα ένα σφυρί…θα διέλυα την πατριαρχία.»\nΣημείωση: Στο άρθρο χρησιμοποιώ το θηλυκό γιατί μιλάω κυρίως για την αντίληψη που υπάρχει για τις γυναίκες Φεμινίστριες. Όπου αναφέρομαι πιο γενικά έχω χρησιμοποιήσει το @.\nΣχετικά με την κουλτούρα του βιασμού\n-Shakesville: Rape Culture 101 (κλικ)\n-Τι είναι η κουλτούρα του βιασμού; (κλικ)\n-10 πράγματα που μπορείς να κάνεις ως αντίσταση στην κουλτούρα του βιασμού (κλικ)\nΚακοποιητικά μηνύματα σε φεμινιστ@ς\n-One Week of Harassment on Twitter (κλικ)\n-Feminist writer quits Twitter after “rape and death threat” against 5-year-old daughter (κλικ)\n-All feminists should be gang-raped: Inside the disturbing world of online misogyny (κλικ)\n-The feminist cupcake sale that led to death and rape threats (κλικ)\n-Insults and rape threats. Writers shouldn’t have to deal with this (κλικ)\n-6 Αντιφεμινιστικά Σχόλια σε Κάθε Φεμινιστική Σελίδα (κλικ)\n-Τυχαία παραδείγματα από το inbox φεμινιστικής σελίδας (κλικ) (κλικ) (κλικ)\n-Το Feministing έχει ειδική κατηγορία άρθρων για τα μισογυνιστικά και αντιφεμινιστικά σχόλια που λαμβάνει (κλικ)\n-The dark side of Guardian comments (κλικ)\nΕπιθέσεις κατά φεμινιστ@ν\n-The Montreal massacre: Canada’s feminists remember (κλικ)\n-He screamed «I hate feminists!» and killed 14 women (κλικ)\n-Η κρίση των πατριαρχικών αρρενωποτήτων, η αντρική βία και οι άντρες σύμμαχοι (κλικ)\n-Let’s call the Isla Vista killings what they were (κλικ)\n-Elliot Rodger was a misogynist – but is that all he was? (κλικ)\n-Angry misogynist murders women at showing of film by feminist comedian (κλικ)\n-Η δολοφονία της Jo Cox (κλικ)\n-Εκπομπή #47: αφιέρωμα στη ζωή και το έργο της Μαλάλα Γιουσαφζάι (κλικ)\n-Killed defending women’s rights: nine female activists who died in 2015 (κλικ)\nGamer Gate, μια από τις μεγαλύτερες μαζικές μισογυνικές κινητοποιήσεις της δεκαετίας\n-Gamer Gate (κλικ)\n-Εκπομπή #52: τι είναι το gamer gate (κλικ)\n-Εκπομπή #81: ξαναμιλάμε για το gamer gate (κλικ)\n-I’ve Been Forced Out Of My Home And Am Living In Constant Fear (κλικ)\n-The Future Of The Culture Wars Is Here, And It’s Gamergate (κλικ)\n-Similarities Between Anti-Suffragette Posters and Anti-Feminist Memes (κλικ)\n-War on Women, Waged in Postcards: Memes From the Suffragist Era (κλικ)\n-Men and women were very opposed to the Suffragettes (κλικ)\n-10 things you (probably) didn’t know about the Suffragettes (κλικ)\n-Suffragettes vs. police (κλικ)\n-Black Friday (1910) (κλικ)\n-Mary Jane Clarke (κλικ)\n-Rebel Girls: How votes for women changed Edwardian lives (κλικ)\n-Keeping tabs on suffragettes: the official watchlist (κλικ)\n← Τι διαβάσαμε την εβδομάδα που πέρασε (10 -16/09)\nΤα Καμένα Σουτιέν Μονολογούν #1: Καλέ Κορίτσια! →\n8 Responses “Ένα ΤΕΤΟΙΟ άρθρο” →\nΚάποιος που θα κράξετε\nΨιτ; Μανάρια; (χιουμοράκι…) Ξέρετε υπάρχει ίσως μια διαφορά μεταξύ του δικαιώματος στην ψήφο, του δικαιώματος στην ισότητα στην εργασία κτλ, και του δικαιώματος να μη σας λένε «κορίτσια». Τα πρώτα είναι αναφαίρετο δικαίωμα σας και πραγματική αιτία για αγώνα, το άλλο είναι υστερία και χοντρό κόμπλεξ. Αν νομίζετε ότι το συγκεκριμένο θέμα αξίζει ακτιβισμό μάλλον έχετε χάσει τελείως το νόημα.\nΧιχιχι. Ευχαριστούμε που αποδεικνύεις την ανάγκη της ύπαρξης του φεμινισμού με ένα υπέροχο ποστ που ξεχειλίζει πατρονάρισμα, σεξισμό, αντρεξήγηση και την κλασσική πλέον παρανόηση από άτομα σαν κ εσένα πως οι αγώνες μας μπορεί να είναι μόνο μονοθεματικοί. Προφανώς και είναι αδιανόητο να μιλάμε για πολλά πράγματα ταυτόχρονα. Μπόνους η χρήση της λέξης υστερία βέβαια, που ιστορικά έχει χρησιμοποιηθεί για τον παραγκωνισμό και τη φίμωση των γυναικών.\nΔε μας νοιάζει ποιες αιτίες χρίζεις εσύ ως πραγματικά άξιες για αγώνες. Ειδικά για αγώνες ενάντια σε καταπιέσεις που δε σε αφορούν Θοδωρή. Καλύτερα να ξαναδιαβάσεις το άρθρο γιατί έμεινες στο «ψήφο» και «κορίτσια» και όλα τα υπόλοιπα σβήστηκαν από την ανυπομονησία σου να μας γνωστοποιήσεις την τετριμμένη γνώμη σου.\nΈτσι λοιπόν αφού σε «κράξαμε» με «υστερία» σα γυναικούλες, ή «μαναράκια» όπως κλάφτηκες ήδη πως θα κάνουμε, μπορείς να πας κάπου αλλού να εκθέσεις τις παρωχημένες σου απόψεις. Εδώ δεν έχουμε χώρο για άλλους απολογητές της πατριαρχίας. Φιλάκια.\nΓια το άρθρο που υποστηρίζει με 4 σημεία/επιχειρήματα ότι το να λέμε γυναίκες ‘κορίτσια’ είναι σεξιστικό, θέλω να πω το εξής για αυτά τα 4 σημεία: τα 1,3,4 είναι το ίδιο, και το 2 είναι απλά αυθαίρετο . Οσο και αν το διάβασα δεν μπόρεσα να βγάλω νόημα.\nΕπίσης το κορίτσια, εγώ και οι παρέες μου τουλάχιστον, το λέμε χαιδευτικά (είναι οικείο, καλοπροαίρετο και όχι μειωτικό), όπως λέμε και το ‘παιδιά’ σε άντρες ή άντρες κ γυναίκες μαζί. Για να μην αναφέρω ότι οι περισσότερες γυναίκες που ξέρω αναφέρονται στις φίλες τους ως ‘κορίτσια’.\nΕπίσης (το λέω για το ύφος διαφόρων απαντήσεων) θεωρώ σημαντικό το να μπορούμε να συνομιλούμε με σχετικά απλή γλώσσα και χωρίς ειρωνείες.\nΓειά σου Ένα. Ευχαριστούμε για την ευγενική υπόδειξη, αλλά απαντάμε όπως θέλουμε και αντέχουμε σε πατριαρχικά/κυριαρχικά σχόλια στο σάητ μας. Προσωπικά θεωρώ πολύ πιο σημαντικό να μην ακυρώνουμε αγώνες καταπιεσμένων ομάδων, από το να τους υποδεικνύουμε πώς να απαντάνε. Οπότε θα σε παρακαλέσω να το λάβεις και αυτό κατά νου την επόμενη φορά που θα επιλέξεις να μας αφήσεις σχόλιο.\nΕάν δεν βγάζεις νόημα και με την καινούργια μετάφραση, που περιλαμβάνει ολόκληρο το κείμενο του αρχικού άρθρου, τότε δεν μπορώ να κάνω κάτι. Αν βρεθεί κάποι@ με αντοχές και χρόνο να σου εξηγήσει καλύτερα θα ήταν υπέροχο.\nΤο ότι κάτι το λένε και οι γυναίκες δεν το καθαγιάζει αυτόματα. Πολλά άτομα καταπιεσμένων ομάδων ενστερνίζονται και διαιωνίζουν με τη σειρά τους συγκεκριμένες συμπεριφορές.\nΤο ότι λες κάτι καλοπροαίρετα δε σημαίνει ότι αυτομάτως σταματάει να είναι βλαβερό, ή εν δυνάμει βλαβερό.\nΠερισσότερα για όλα αυτά μπορείς να βρεις εδώ, όχι μόνο στην εκπομπή αλλά και στα λινκ που τη συνοδεύουν.\nΑν και» το κοριτσια¨¨ μου αρεσει σαν εκφραση οταν προερχεται απο οικοια προσωπα και η αληθεια ειναι οτι το χρησημοποιω και εγω,δεν μπορω παρα να συμφωνησω με οσα λετε .Η λεξη φεμινιστρια παντα ηταν κακη. και παντα υπηρχαν και υπαρχουν γυναικες σαν την αναγνωστρια που λετε.\nΟλες πρεπει να συνηδοτοποιησουμεοτι οσο υπαρχει πατριαρχεια , οτι και να κανουμε ,οτι και να γινουμε ποτε δεν θα εχουμε την αποδοχη που θελουμε τοσο για μας, οσο και για τ@ς αλλο@,\nκαθίστε ρε παιδιά! δεν λέμε και «αγορια» ; εγώ λέω πάντως…\nΔεν είναι το ίδιο γιατί ούτε με την ίδια συχνότητα γίνεται, ούτε υπάρχει συστημική κοινωνική «μισανδρια» που να το υποστηρίζει. Τις γυναίκες μας λένε «κορίτσια» στο δρόμο, στη δουλειά, παντού, όχι απλά σε φιλικά πλαίσια. Το «αγόρια» το συναντάμε σπανιότερα απ’ όσο συναντάμε το γενικότερο «παιδιά». Περισσότερα μπορείς να διαβάσεις στη σχετική μετάφραση.\nΈνα ΤΕΤΟΙΟ άρθρο — Καμένα Σουτιέν – withgunsandroses →\n19 Σεπτεμβρίου, 2016 → 21:12\n[…] via Ένα ΤΕΤΟΙΟ άρθρο — Καμένα Σουτιέν […]


Αρωματοθεραπεία - Τέλειος Γάμος - Αρραβώνας - Βάπτιση - Νυφικά - Δεξίωση - Gamos\nΑρχική » Ομορφιά » SPA » Αρωματοθεραπεία\n2 minutes of reading / 30 Απριλίου 2011 / Από Vivi Kotoula / SPA / spa • αρωματοθεραπεία • σπα\nΤα αιθέρια έλαια είναι εξαιρετικά συμπυκνωμένες αρωματικές ουσίες που προέρχονται από φυτά. Όλες οι χώρες του κόσμου παράγουν αιθέρια έλαια κάνοντας την αρωματοθεραπεία μια πραγματικά ολοκληρωτική θεραπεία.\nΤα πιο γνήσια αιθέρια έλαια προέρχονται από προσεκτικά καλλιεργημένα φυτά από πολλές διαφορετικές κλιματολογικές και γεωγραφικές περιοχές σε όλο τον κόσμο. Η συνδυασμένη δράση των συστατικών των αιθέριων ελαίων στη φυσική τους κατάσταση και θέση, υιοθετείται πολύ εύκολα από την ανθρώπινη φυσιολογία και όταν χρησιμοποιείται με ασφάλεια δεν επιφέρει ανεπιθύμητα αποτελέσματα.\nΣτην αρωματοθεραπεία, τα αιθέρια έλαια είναι αγνά αρώματα που προέρχονται απ ευθείας από μια ποικιλία λουλουδιών, φρούτων, ριζών, βοτάνων, φύλλων ακόμη και καρυκευμάτων. Είναι πολύπλοκα μείγματα από μεμονωμένα χημικά στοιχεία, η ακριβής φύση και οι αναλογίες των οποίων καθορίζουν τις θεραπευτικές και αρωματικές τους ιδιότητες.\nΗ αρωματοθεραπεία μας επιτρέπει να εκμεταλλευτούμε τις θεραπευτικές ιδιότητες αυτών των θεραπευτικών ουσιών, «δουλεύοντας» σε αρμονία μυαλό και σώμα. Όταν υπάρχει επίβλεψη από κάποιο επαγγελματία τα αποτελέσματα των αιθέριων ελαίων μπορεί να είναι διεγερτικά ή χαλαρωτικά, ανάλογα με την επιλογή που έγινε στα προϊόντα.\nΜπορούν να καταπραΰνουν και να ανανεώσουν το μυαλό, να ομορφύνουν το δέρμα και το σώμα, να διεγείρουν τις αισθήσεις ή να προκαλέσουν αισθήματα γαλήνης. Η ιδέα που κρύβεται πίσω από την αρωματοθεραπεία, είναι πρώτα απ όλα να βρει κάποιος αρώματα, ξεχωριστά και μοναδικά για το καθένα, που προκαλούν θετικά συναισθήματα και μετά να παρουσιάσει στην καθημερινή μας ζωή όλα αυτά τα αρώματα ώστε να γίνει καλύτερη.\nΌλα τα αγνά αιθέρια έλαια πρέπει να χρησιμοποιούνται με προσοχή και δεν πρέπει να τα εφαρμόζετε απ ευθείας στο δέρμα. Αυτό που προτείνεται είναι να αραιώσετε σε αναλογία 2% αιθέρια έλαια μέσα σε μια λοσιόν η κάποιο προϊόν με βάση το λάδι που είναι κατάλληλο για όλους τους τύπους δέρματος και για την προετοιμασία κάθε είδους μασάζ.\nΦυσικά πρέπει να προσέχετε κατά την εφαρμογή κάποιων προϊόντων γι αυτό θα πρέπει να αποφεύγετε τα αιθέρια έλαια να έρθουν σε επαφή με ευαίσθητες περιοχές όπως τα μάτια. Τα έλαια από κίτρο είναι φωτοευαίσθητα και δεν πρέπει να εφαρμόζονται πριν την έκθεσή σας στον ήλιο. Κατά τη διάρκεια της εγκυμοσύνης να τα χρησιμοποιήσετε μόνο μετά από συμβουλή του γυναικολόγου σας και ενός εκπαιδευμένου ατόμου στην αρωματοθεραπεία. Να θυμάστε ότι η χρήση τους είναι μόνο εξωτερική και αν υπάρχουν παιδιά στο σπίτι, κρατήστε τα σε ασφαλές μέρος που δεν θα φτάνουν.\n← Υπέροχος ο βασιλικός γάμος του πρίγκιπα William\nΕπίσημες φωτογραφίες γάμου του πρίγκιπα William & της Kate Middleton →


Της Δευτεροβάθμιας Συνδικαλιστικής Οργάνωσης με την επωνυμία «ΠΑΝΕΛΛΗΝΙΑ ΟΜΟΣΠΟΝΔΙΑ ΣΥΛΛΟΓΩΝ ΠΡΟΣΩΠΙΚΟΥ ΕΠΙΧΕΙΡΗΣΕΩΝ ΡΑΔΙΟΦΩΝΙΑΣ ΤΗΛΕΟΡΑΣΗΣ - - PDF\nDownload "Της Δευτεροβάθμιας Συνδικαλιστικής Οργάνωσης με την επωνυμία «ΠΑΝΕΛΛΗΝΙΑ ΟΜΟΣΠΟΝΔΙΑ ΣΥΛΛΟΓΩΝ ΠΡΟΣΩΠΙΚΟΥ ΕΠΙΧΕΙΡΗΣΕΩΝ ΡΑΔΙΟΦΩΝΙΑΣ ΤΗΛΕΟΡΑΣΗΣ -"\n1 ΣΕ ΚΑΘΕ ΑΡΜΟΔΙΟ ΔΙΚΑΣΤΗΡΙΟ ΕΞΩΔΙΚΗ ΔΗΛΩΣΗ ΓΝΩΣΤΟΠΟΙΗΣΗ 4ΩΡΗΣ ΣΤΑΣΗΣ ΕΡΓΑΣΙΑΣ Της Δευτεροβάθμιας Συνδικαλιστικής Οργάνωσης με την επωνυμία «ΠΑΝΕΛΛΗΝΙΑ ΟΜΟΣΠΟΝΔΙΑ ΣΥΛΛΟΓΩΝ ΠΡΟΣΩΠΙΚΟΥ ΕΠΙΧΕΙΡΗΣΕΩΝ ΡΑΔΙΟΦΩΝΙΑΣ ΤΗΛΕΟΡΑΣΗΣ - ΠΟΣΠΕΡΤ» που εδρεύει στην Αγία Παρασκευή Αττικής (Μεσογείων 432) και εκπροσωπείται νόμιμα. ΠΡΟΣ Τον Τηλεοπτικό Σταθμό «ALTER TV Ελεύθερη Τηλεόραση Α.Ε.» που εδρεύει στο Περιστέρι Αττικής, οδός Αγ. Παρασκευής 36-38, και εκπροσωπείται νόμιμα. Τον Τηλεοπτικό Σταθμό «MEGA CHANNEL, ΤΗΛΕΤΥΠΟΣ Α.Ε.» που εδρεύει στην Αθήνα, Λ. Μεσογείων και Ρούσσου 4 και εκπροσωπείται νόμιμα. Τον Τηλεοπτικό Σταθμό «ANTENNA TV Ραδιοτηλεοπτικές Επιχειρήσεις Α.Ε.» που 1 / 6\n2 εδρεύει στο Μαρούσι Αττικής, Λ. Κηφισίας και εκπροσωπείται νόμιμα. Τον Τηλεοπτικό Σταθμό «ALPHA Δορυφορική Τηλεόραση Α.Ε.» που εδρεύει στην Παιανία Αττικής, ΣΕΑ Μεσογείων ΙΧ/Θ 40,2 χλμ. Αττικής Οδού και εκπροσωπείται νόμιμα. Τον Τηλεοπτικό Σταθμό «STAR CHANNEL» που εδρεύει στην Κηφισιά Αττικής, Βιλτανιώτη 36 και εκπροσωπείται νόμιμα. Τον Τηλεοπτικό Σταθμό «TV MAKEΔΟΝΙΑ» που εδρεύει στη Θεσσαλονίκη, 26 ης Οκτωβρίου 90 και εκπροσωπείται νόμιμα. Τον Τηλεοπτικό Σταθμό «ΣΚΑΙ, ΕΙΔΗΣΕΙΣ ΝΤΟΤ ΚΟΜ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ» που εδρεύει στο Ν. Φάληρο Αττικής, οδός Εθνάρχου Μακαρίου και Φαληρέως 2 και εκπροσωπείται νόμιμα. 2 / 6\n3 ΚΟΙΝΟΠΟΙΗΣΗ προς 1. Ένωση Ιδιωτικών Τηλεοπτικών Σταθμών Εθνικής Εμβέλειας (Ε.Ι.ΤΗ.Σ.Ε.Ε.) που εδρεύει στην Αθήνα, οδός Ακαδημίας αρ. 33, και εκπροσωπείται νόμιμα. 2. Υπουργείο Εσωτερικών, Αποκέντρωσης και Ηλεκτρονικής Διακυβέρνησης που εδρεύει στην Αθήνα, όπως εκπροσωπείται νόμιμα. 3. Υπουργείο Απασχόλησης και Κοινωνικής Προστασίας που εδρεύει στην Αθήνα, όπως εκπροσωπείται νόμιμα. 3 / 6\n4 Σε υλοποίηση των ληφθεισών αποφάσεων του Διοικητικού Συμβουλίου της Ομοσπονδίας μας της 04/04/2011 και της 25/05/2011, το οποίο αποφάσισε την προκήρυξη απεργιακών κινητοποιήσεων της Π.Ο.Σ.Π.Ε.Ρ.Τ. με τα ακόλουθα αιτήματα : 1. Άμεση υπογραφή Σ.Σ.Ε. 2. Συμμετοχή στην Έκτακτη Γενική Συνέλευση της Ε.Τ.Ι.Τ.Α. που πραγματοποιείται τη Δευτέρα 30 Μαΐου 2011 και από ώρα 21:00 και μετά. To Διοικητικό Συμβούλιο της ΠΟΣΠΕΡΤ σε συνεδρίασή του της 25/05/2011 για τη διεξαγωγή των κινητοποιήσεων με τα ως άνω αιτήματα, κηρύσσει 4ωρη στάση εργασίας αρχόμενη από την ώρα 21:00 μ.μ. της Δευτέρας 30 Μαίου 2011 και μέχρι ώρα 01:00 π.μ. της Τρίτης 31 Μαΐου 2011 για τους όλους τους τεχνικούς που εργάζονται στους ιδιωτικούς τηλεοπτικούς σταθμούς Εθνικής Εμβέλειας. Προσωπικό ασφαλείας των εγκαταστάσεων και μηχανημάτων των επιχειρήσεων για την πρόληψη καταστροφών κατά την διάρκεια της απεργίας ορίζεται ένα συνεργείο την ημέρα, 1 μοντέρ την ημέρα, 1 άτομο ανά βάρδια στη ροή και 1 άτομο ανά βάρδια στο master control. Σε κάθε άλλη περίπτωση απαιτείται προηγούμενη άδεια του Διοικητικού Συμβουλίου και σε 4 / 6\n5 ενδεχόμενο που δοθεί, αυτό θα αναφέρεται ρητά. Προσωπικό για την αντιμετώπιση στοιχειωδών αναγκών του κοινωνικού συνόλου κατά τη διάρκεια της απεργίας ορίζεται ένα συνεργείο την ημέρα, 1 μοντέρ την ημέρα, 1 άτομο ανά βάρδια στη ροή και 1 άτομο ανά βάρδια στο master control. Σε κάθε άλλη περίπτωση απαιτείται προηγούμενη άδεια του Διοικητικού Συμβουλίου και σε ενδεχόμενο που δοθεί, αυτό θα αναφέρεται ρητά. Αρμόδιος Δικαστικός Επιμελητής καλείται να κοινοποιήσει νόμιμα την παρούσα προς τον κάθε ένα από αυτούς προς τους οποίους απευθύνεται που εδρεύουν στην Αθήνα και εκπροσωπούνται νόμιμα για να λάβουν γνώση και για τις νόμιμες συνέπειες αντιγράφοντάς την, ολόκληρη στις εκθέσεις επίδοσης. Αθήνα, 30 Μαΐου 2011 Για το Διοικητικό Συμβούλιο 5 / 6\n6 Ο Πρόεδρος Γραμματέας Ο Γενικός Π. Καλφαγιάννης Αν. Αβράτογλου 6 / 6


Ολυμπιονίκες, πρωταθλητές τριγώνου και ανοικτής θάλασσας στο «55ο Ράλλυ Αιγαίου» – HELLENIC MEDIA GROUP\nΟλυμπιονίκες, πρωταθλητές τριγώνου και ανοικτής\nθάλασσας στο «55ο Ράλλυ Αιγαίου»\nΜε τη συμμετοχή Ολυμπιονικών, πρωταθλητών του τριγώνου και της ανοικτής θάλασσας ανοίγει σήμερα (18.00) πανιά ο στόλος του «55ου Ράλλυ Αιγαίου». Πρώτος σταθμός θα είναι η Αμοργός. Χθες, στο Θ/Κ «Γ. Αβέρωφ» πραγματοποιήθηκε η συγκέντρωση των κυβερνητών και η υποδοχή των πληρωμάτων. Ο πρόεδρος του Πανελληνίου Ομίλου Ανοικτής Θαλάσσης τίμησε τον κυβερνήτη του ιστορικού θωρακισμένου καταδρομικού, Αρχιπλοίαρχο Σωτήριο Χαραλαμπόπουλο (Π/Ν). Η εκκίνηση του αγώνα, στο οποίον θα πάρουν μέρος κάποιοι από τους καλύτερους Έλληνες ιστιοπλόους ανοικτής θάλασσας, θα πραγματοποιηθεί από την πυραυλάκατο του Πολεμικού Ναυτικού «Πλωτάρχης Μπλέσσας», που θα βρίσκεται στο θαλάσσιο χώρο που βρίσκεται μπροστά από το «Γ. Αβέρωφ».\n55th Aegean Rally 2018 ©Nikos AlevromytisΜε τον στόλο του ιστορικού θεσμού θα αγωνιστούν και οι Δημήτρης Δεληγιάννης, Λεωνίδας Πελεκανάκης, Ολυμπιονίκες της ιστιοπλοΐας, όπως και ο Δημήτρης Μούγιος, ασημένιος Ολυμπιονίκης της κωπηλασίας, στο Πεκίνο, και λάτρης της ιστιοπλοΐας. Οι πρωταθλητές μας, μαζί με τα υπόλοιπα πληρώματα, αναμένεται να χαρίσουν στους φίλους του αθλήματος συναρπαστικές μονομαχίες και πανέμορφες εικόνες στο Αιγαίο Πέλαγος. Χαρακτηριστική είναι η περίπτωση του Δημήτρη Δεληγιάννη, οποίος, παρόλο που προέρχεται από σοβαρό τραυματισμό, δεν άντεξε να μείνει μακριά από το τιμόνι του «Bullet – Encode».\nTags: 55ο Ράλλυ Αιγαίου55ο Ράλλυ Αιγαίου 2018ΑΘΛΗΤΙΚΑ\nPreviousPrevious post:Τα Νέα του Αρχιπελάγους, Καλοκαίρι 2018NextNext post:Η Φιλαρμονική Ορχήστρα του Πανεπιστημίου Tallinn Εσθονίας, στο Λιμάνι Πόρτο Ράφτη!


ΤΡΕΛΑ-Αρθρογράφοι του ΔΟΛ μάζευαν υπογραφές ΚΑΤΑ της διάσωσης του…ΔΟΛ! Ναι αυτοί που έλεγαν το «μνημόνιο είναι ευτυχία» – netakias\nΤΡΕΛΑ-Αρθρογράφοι του ΔΟΛ μάζευαν υπογραφές ΚΑΤΑ της διάσωσης του…ΔΟΛ! Ναι αυτοί που έλεγαν το «μνημόνιο είναι ευτυχία»\nΧθες το πρωί οι δημοσιογράφοι που αντιδρούσαν στη… λύση Μουλόπουλου οργανώθηκαν περισσότερο. Κανόνισαν και μια σύσκεψη-συζήτηση για να συντονίσουν τις περαιτέρω κινήσεις τους. Το απόγευμα δε στα γραφεία των εφημερίδων έφτιαξαν κι ένα κείμενο-διακήρυξη που το περιέφεραν παλεύοντας να μαζέψουν υπογραφές.\nΔήλωναν μάλιστα… εγγυητές των αρχών που διαμόρφωσαν το κύρος του Συγκροτήματος. Στο κείμενο, που τελικά αποσύρθηκε γιατί κρίθηκε από τους περισσότερους εργαζομένους του ΔΟΛ διχαστικό, καλούσαν «τους αναγνώστες και τους φίλους που στήριξαν και στηρίζουν αυτή τη δύσκολη περίοδο να μη βιαστούν να παραδώσουν τον ΔΟΛ σε οποιοδήποτε πολιτικό κόμμα», διασφαλίζοντας πως είναι αυτοί πρώτοι που θα κατάγγελλαν κάτι τέτοιο. Η αλήθεια είναι πως οι αρθρογράφοι έφαγαν πόρτα από τους περισσότερους συναδέλφους τους στον ΔΟΛ.\n– από ρεπορτάζ στην ΕφΣυν\nPosted in ΔημοκρατίαTagged ΔΗΜΟΚΡΑΤΙΑ,ΔΗΜΟΣΙΟΓΡΑΦΙΚΟΣ ΟΡΓΑΝΙΣΜΟΣ ΛΑΜΠΡΑΚΗ,ΔΟΛ\nΠροηγούμενο Στα αζήτητα το σκεπτικό του ΣτΕ…ΤΙ ΔΕΝ ΣΟΥ ΕΙΠΑΝ ΤΑ ΚΑΝΑΛΙΑ\nΕπόμενη Ο σύμβουλος του Τραμπ θα βαφτίζει ορθόδοξη την σύζυγο του! Τι είπε για Οικουμενικό Πατριαρχείο


Vodafone H300s - Σελίδα 30 - VDSL & ADSL Routers - Insomnia.gr\nΑρχική Forums Διαδίκτυο VDSL & ADSL Routers Vodafone H300s\nΑπό τον bill2015, 9 Νοεμβρίου 2018 στο VDSL & ADSL Routers\nΣυνεχίζεται ο καρκίνος των "όρθιων" για να πιάνουν κάμποσα U αν θέλουμε να τα βάλουμε μέσα σε rack, σιχτίρια..\nκαι νόμιζα οτι εγώ είμαι ο περίεργος\nΌρθι, ξάπλα όπως θέλει να νε αλλά καλό να νε\nΆνοιξα καινούργιο θεμα, στις συνδεσεις vdsl αλλά ρωτάω και εδω μήπως και υπάρχει κάποια ιδεα.\nΕίμαιστη Vodafone εδώ και αρκετά χρόνια με μόνιμες αποσυνδέσεις, δηλαδή εκεί που είχα σύνδεση ίντερνετ κάποια στιγμή με πετούσε και ξανασυνδεοταν μετά από λίγο. Πριν λίγο καιρό μου έκαναν πρόταση για VDSL, εγώ είπα ότι έχω αποσυνδέσεις και δε θέλω και με διαβεβαίωσαν, προφορικά βέβαια, οτι δε θα έχω αποσυνδέσεις. Μάλιστα, είπε η κοπέλα ενώ η κλήση ηχογραφούνταν ότι αν εχω αποσυνδέσεις θα μπορώ να φύγω χωρίς να πληρώσω το πρόστιμο και δεχτηκα να αναβάθμισω σε VDSL.\nΈγινε η σύνδεση προχτές και από χτες το βράδυ και τα δύο δίκτυα ίντερνετ και το 5g και το άλλο, συνδέονται και λένε connected, no internet. Μίλησα με το τεχνικό τμήμα της βονταφον, εννοείται δεν έλυσαν κάτι και μου είπαν ότι θα κλείσουμε ραντεβού με έναν τεχνικό να περάσει να το δει.\nΈχω μιλήσει πάνω από 10 φορές μαζί τους από χτες για το ότι θέλω να φύγω και για το τι μπορεί να γίνει με τον τεχνικό γιατί γυρνάω αργά στο σπίτι αλλά λύση δεν έχω βρει.\nΔύο ερωτήσεις εχω: 1) υπάρχει περίπτωση να είναι κάποια ρύθμιση, την οποία οι τεχνικοί της βονταφον δεν τους κόβει να αναγνωρίσουν,και 2) πώς μπορώ να πατήσω σε αυτό που μου είχε πει η κοπέλα που μου πρότεινε τη σύνδεση? Να πω να κοιτάξουν τις ηχογραφήσεις τους. Το ανέφερα σε κάποια στιγμή και μου είπαν ότι μόνο αν αποδειχτεί ότι δεν μπορούν να λύσουν το τεχνικό προβλημα μπορώ να φύγω χωρίς να πληρώσω πρόστιμο.\nΜου είπε ένα παιδί στο άλλο θέμα να αποεπιλεξω το ipv6 αλλά ήταν ήδη απόεπιλεγμενο. Έχει κάποιος κάποια άλλη ιδέα?\nπάντως για τις κάρτες με τη ρεζέρβα με τα δωρεάν gb, μπορείτε να τους πείτε να πάτε σε κατάστημα να σας δώσουν δωρεάν και άλλη σιμ και να πάρετε τηλέφωνο να ενεργοποιήσουν τη ρεζέρβα. Εγώ πέρα από το νούμερο μου πήρα μια κάρτα και από Δευτέρα θα παω να πάρω και δεύτερη.\nΣτις 26/7/2020 στις 2:14 ΠΜ, glib είπε\nΔοκίμασε άλλαξε κανάλι στο wifi, γιατί απ αυτά που γράφεις, μάλλον αυτό είναι το πρόβλημα.\nΑν είναι αυτό, δεν πιάνεται σαν "αποσυνδέσεις" ατύχησες.\nΚαλησπέρα, γνωρίζει κανείς εάν στο Wi-Fi Επισκέπτης μπορώ να καθoρίσω την ταχύτητα που θα έχουν πρόσβαση όσοι συνδέονται;\nΕπεξ/σία 27 Ιουλίου από madmikex\n20 ώρες πριν, HateMe είπε\nΚαλησπέρα, με βοήθησαν στο άλλο θέμα που άνοιξα. Απ' ότι κατάλαβα ήταν ιδιωτική η ip και ο πρώτος τεχνικός που μίλησα δεν ήξερε 😒\n48 λεπτά πριν, glib είπε\nφιλε καλησπερα μπορεις να μου στειλεις τους κωδικους ροοτ username και password για να μπω και εγω που τους θελω σε π,μ??η αν καποιος αλλος ξερει ας στειλει π.μ..ευχαριστω πολυ\nΕπεξ/σία 31 Ιουλίου από paulks\n31 λεπτά πριν, paulks είπε\nΚυριολεκτικά ένα copy πρέπει να κάνεις και paste στο site που σου γράφει. Πατάς convert και έτοιμο.\nΔεν είναι δυσκολο\nΕπεξ/σία 31 Ιουλίου από fingolfingr\nΚυριολεκτικά ένα copy πρέπει να κάνει και paste στο site που σου γράφει. Πατάς convert και έτοιμο.\nεννοεις αυτο 5f 6d.................. και μετα στο σαιτ που λεει??το εκανα και που το βαζω στο user η στο pass??να πω οτι προκειται για ενα zte h267n λογικα δεν ειναι ιδιοι οι κωδικοι??\n11 λεπτά πριν, paulks είπε\nΣτο pass προφανώς. Αφού είναι για πρόσβαση root το user είναι root\nπεριμενε να τεσταρω,,,τζιφος......οποτε για το zte h267n με vodafone μαλλον ειναι αλλοι οι κωδικοι??Αν τους ξερει καποιος ας στειλει π.μ\n9 λεπτά πριν, paulks είπε\nΕγώ πάντως μέχρις πριν από περίπου 15 μέρες με αυτό έμπαινα\nΜισό τώρα το διάβασα. Ε ναι αν μιλάμε για άλλο modem είναι και άλλοι κωδικοί. Αυτοί είναι για το 100v\nενταξει βρεθηκε το ειδα σε αλλο thread,,thanks παντως


Γυναικείο τζάκετ Manchester City FC Windrunner. Nike.com GR\nΤο γυναικείο τζάκετ Manchester City FC Windrunner είναι η ανανεωμένη εκδοχή ενός κλασικού μοντέλου για τρέξιμο, που εκφράζει την αφοσίωσή σου στην αγαπημένη σου ομάδα και είναι ιδανικό για καθημερινή χρήση. Διαθέτει εμβληματικές σχεδιαστικές λεπτομέρειες, όπως είναι το σχέδιο σε σχήμα V και γωνία 26 μοιρών στο στήθος.\nΕμφανιζόμενο χρώμα: Μαύρο/Tour Yellow/Μαύρο\nΔιχτυωτή επένδυση και άνοιγμα στο πίσω μέρος για καλύτερη κυκλοφορία του αέρα\nΚουκούλα με φερμουάρ που κλείνει μέχρι το σαγόνι για ζεστή αίσθηση\nΣτρογγυλεμένο τελείωμα πίσω για καλύτερη κάλυψη κατά την κίνηση\nΠες μας τη γνώμη σου. Αξιολόγησε πρώτος το προϊόν Manchester City FC Windrunner.


Βιβλίο, Ανεμοδαρμένα ύψη, Emily Bronte - ElxisBooks.gr\nΜια παθιασμένη και καταδικασμένη αγάπη που θα παρασύρει τους πρωταγωνιστές της αλλά και τους γύρω τους σε έναν κυκεώνα καταστροφής.\nΤο βιβλίο Ανεμοδαρμένα ύψη ανήκει στη σειρά Best seller ρομαντικά μυθιστορήματα Elxis 2021 της Emily Bronte.\nΑπόσπασμα από τη μοναδική γραφή της Emily Bronte:\nΝα είσαι μαζί μου πάντα –με οποιαδήποτε μορφή–, ακόμα κι αν με τρελάνεις! Μόνο μη με αφήνεις σε αυτή την άβυσσο, όπου δεν μπορώ να σε βρω!\nΩ Θεέ μου, είναι αβάσταχτο! Δεν μπορώ να ζω χωρίς τη ζωή μου! Δεν μπορώ να ζω χωρίς την ψυχή μου!\nΗ Έμιλι Μπροντέ γεννήθηκε το 1818 στο Θόρντον του Γιορκσάιρ. Πατέρας της ήταν ο κληρικός Πάτρικ Μπροντέ, ιρλανδικής καταγωγής, και μητέρα της η Μαρία Μπράνγουελ, με καταγωγή από την Κορνουάλη, η οποία όμως πέθανε όταν η Έμιλι ήταν μόλις τριών ετών. Η Έμιλι ήταν το πέμπτο από τα έξι παιδιά της οικογένειας. Ήδη από τα παιδικά τους χρόνια, η Σάρλοτ, ο Μπράνγουελ, η Έμιλι και η Άννα άρχισαν να γράφου...


Η Καστοριά είναι… Το νέο video-spot του Δήμου Καστοριάς για την “επόμενη μέρα» στον Τουρισμό - Φωνή της Καστοριάς\nΗ Καστοριά είναι… Το νέο video-spot του Δήμου Καστοριάς για την “επόμενη μέρα» στον Τουρισμό\nΠέντε καστοριανοί, οι οποίοι έχουν πρωταγωνιστήσει σε διάφορους τομείς κι έχουν προβάλει την περιοχή μέσα από τις επιτυχίες και τις διακρίσεις τους, περιγράφουν με λίγα λόγια την Καστοριά, μέσα από τη δική τους ματιά, διαφημίζοντας τον τόπο και τις ομορφιές του. Μία κίνηση η οποία θα έχει και συνέχεια και με άλλα πρόσωπα, εντός και εκτός Καστοριάς.\nΞεδιπλώνεται σταδιακά ο σχεδιασμός του Δήμου Καστοριάς για την “επόμενη μέρα» στον Τουρισμό. Κάθε μέρα κι ένα βήμα μπροστά.\nΑπαράδεκτες εικόνες που δεν τιμούν κανέναν - Έκκληση της Αντιδημαρχίας Καθαριότητας του Δήμου Καστοριάς στους πολίτες (φωτο)\nΖήσης Τζηκαλάγιας: Συνεχίζουμε στηρίζοντας δυνατά τους αγρότες


Ψωρίαση στα Παιδιά και Τρόποι Αντιμετώπισης | Υγεία & Ομορφιά\nΗ ψωρίαση είναι ένα χρόνιο φλεγμονώδες αυτοάνοσο νόσημα.\nΚύριο σύμπτωμά της είναι η εμφάνιση σημαδιών στο δέρμα.\nΜπορεί να εμφανιστεί και σε ενήλικες, αλλά και σε παιδιά, επηρεάζοντας αρνητικά την ψυχολογία τους.\nΑν και η ψωρίαση στα παιδιά είναι πολύ σπάνια, δεν είναι κακό να γνωρίζετε κάποια πράγματα σχετικά με αυτήν, τα συμπτώματά της και τους τρόπους αντιμετώπισης.\nΜε την ψωρίαση το δέρμα γίνεται φολιδωτό και παρουσιάζει ερυθρότητα.\nΔεν είναι μεταδοτική ασθένεια, αλλά μπορεί να είναι κληρονομική.\nΈνας υγιής οργανισμός παράγει δερματικά κύτταρα κάθε 3-4 εβδομάδες.\nΗ ψωρίαση όμως επιταχύνει την αναπαραγωγή αυτών των κυττάρων μειώνοντας τον χρόνο σε 2 εβδομάδες.\nΈτσι τα νεκρά κύτταρα συσσωρεύονται με τη μορφή πλακών στην επιφάνεια του δέρματος.\nΗ ψωρίαση μπορεί να επηρεάσει οποιοδήποτε μέρος του σώματος.\nΌμως, εμφανίζεται συνήθως στους αγκώνες, στα χέρια, στην περιοχή του στομάχου ή στην πλάτη.\nΗ έκθεση στον ήλιο, αλλά αντίθετα και η έλλειψη της ηλιακής ακτινοβολίας είναι δύο από τις αιτίες που μπορούν να πυροδοτήσουν την εκδήλωση της ψωρίασης στα παιδιά.\nΆλλες αιτίες μπορεί να είναι ορισμένες λοιμώξεις από βακτήρια, ιούς και μύκητες, τραυματισμοί στο δέρμα, δερματικές βλάβες και άγχος.\nΟι πιο συνηθισμένοι τύποι ψωρίασης στα παιδιά είναι η ψωρίαση κατά πλάκας, στην οποία το δέρμα σε αγκώνες, κορμό και γόνατα καλύπτεται από κόκκινους συνδέσμους με ασημένια λέπια.\nΗ φλυκταινώδης ψωρίαση είναι ο πιο συχνός τύπος που εμφανίζεται σε παιδιά και νεαρούς ενήλικες.\nΕκδηλώνεται μετά από μόλυνση, με μικρές φυσαλίδες στον κορμό και τα άκρα και μπορεί να εκδηλωθεί και στο τριχωτό της κεφαλής.\nΤέλος, η ανάστροφη ψωρίαση είναι πολύ σπάνια και είναι γνωστή ως παιδιατρική ψωρίαση.\nΑρχικά, αν υπάρχουν υποψίες ψωρίασης θα πρέπει να υπάρξει ιατρική αξιολόγηση, ιδιαίτερα αν υπάρχει και κληρονομική προδιάθεση.\nΕφόσον το παιδί διαγνωστεί με ψωρίαση, θα πρέπει να χορηγηθεί η κατάλληλη θεραπεία με τη χρήση ενυδατικών κρεμών ή άλλων τοπικών αλοιφών που περιέχουν σαλικυλικό οξύ.\nΕπειδή η ψωρίαση μπορεί να εμφανιστεί ξαφνικά με φολίδες στο δέρμα, επόμενο είναι να επηρεαστεί η αυτοπεποίθηση του παιδιού που δεν είναι σε θέση να καταλάβει τι ακριβώς συμβαίνει.\nΈτσι, η ψυχολογική υποστήριξη για μια τέτοια πάθηση με επιπτώσεις στην εξωτερική εμφάνιση είναι μεγάλης σημασίας.\nΕπίσης, αν το παιδί δε συνεργάζεται ώστε να είναι επιτυχημένη η θεραπεία, οι γονείς θα πρέπει να του εξηγήσουν από την αρχή ότι η θεραπεία θα του κάνει καλό και θα βοηθήσει ώστε να εξαφανιστούν τα σημάδια από το δέρμα του, ακόμα και αν πρόκειται για μια χρόνια περίπτωση.\nΚατά τα άλλα, σε παιδιά με ψωρίαση καλό είναι να χρησιμοποιούνται ήπια αφρόλουτρα σώματος και καθαριστικά που θα ξεβγάζονται καλά.\nΕπειδή το κρύο μπορεί να επιδεινώσει το πρόβλημα, τον χειμώνα το παιδί θα πρέπει να ντύνεται με ζεστά ρούχα, φτιαγμένα από φυτικές ίνες και οργανικό βαμβάκι.


Μικρές και μεγάλες χαρές – Εκεί που ερωτεύομαι τη ζωή\n11 Ιουνίου 2018 Marina Tsardakli\nΈχω και στο παρελθόν παρομοιάσει τη ζωή, με μια τούρτα ανάμεικτη: έχει και καλές και άσχημες στιγμές. Μέσα στις δυσκολίες όμως και τα θεματάκια που προκύπτουν , συμβαίνουν και πολλά, όμορφα πράγματα. Για παράδειγμα, το Σάββατο, υποδεχτήκαμε ένα νέο μέλος στην οικογένεια!\nΗ γυναίκα του ξάδελφου μου, έφερε στον κόσμο, μια πανέμορφη μικρούλα! Κι είμαι πολύ περήφανη, διότι αυτή η ανιψιά μου, έχει πάρει και κάτι από εμένα. Είναι δίδυμος, με ωροσκόπο λέων! Έχω μεγάλες προσδοκίες γι’ αυτό το παιδί, δε το συζητώ. Μαζευτήκαμε λοιπόν όλοι μας στο μαιευτήριο, για να δώσουμε ευχές και να κλέψουμε φωτογραφίες της μπέμπας.\nΤο Σταυρουλίνι, που είναι χρυσοχέρα, είχε ετοιμάσει πολλά πραγματάκια για τη μπέμπα! Τι μονόκερους, τι αλογάκια, τι καρδούλες, όλα καλοφτιαγμένα και πανέμορφα. Όλοι μας εντυπωσιαστήκαμε, ενώ δε θα έπρεπε, γιατί ξέρουμε τι χρυσοχέρα είναι και τι όμορφα φτιάχνει, αλλά πραγματικά, ήταν υπέροχο το αποτέλεσμα και εξαιρετικά γλυκιά (κυριολεκτώ!) η κίνηση της.\nΘα μου κάνει και στο γάμο μου είπε τέτοιες τσαχπινιές, σε ότι σχέδια θέλω! Εντάξει, μπορεί να μην έχουμε βρει το γαμπρό, αλλά αυτός ο γάμος δείχνει ήδη πολλά υποσχόμενος.\nΕδώ μπορείτε να καμαρώσετε και τη περήφανη θεία – Εμένα- που κυκλοφορεί γενικά με γυαλιά το καλοκαίρι, λίγο για τον ήλιο και λίγο για τους παπαράτσι!\nΚλείνοντας, ήθελα να σας δείξω μια όμορφη έκπληξη που έλαβα πριν τα γενέθλια μου και στην οποία ήθελα να αφιερώσω μια δική της ανάρτηση, αλλά το βλέπω να μη προλαβαίνω τελικά και θέλω οπωσδήποτε να κάνω μια αναφορά. Η Αλεξάνδρα, μαζί με τις ευχές για τα γενέθλια μου, μού έστειλε κι αυτά τα όμορφα, που ετοίμασε με τα χεράκια της και πολύ με συγκίνησε με τη γλυκιά της κίνηση! Αλεξάνδρα μου, σε ευχαριστώ κι από εδώ για όλα!\ncupcakes Δώρα Σταυρουλίνι Στιγμές ανιψιά γέννηση δημιουργίες εκεί που ερωτεύομαι τη ζωή μπισκότα μικρές και μεγάλες χαρές\nΠροηγούμενες δημοσιεύσειςΆβυσσος το μυαλό του Κόσμου\nΕπόμενες δημοσιεύσειςΠράγματα που με ενοχλούν στο διαδίκτυο (ή αποφεύγω)\n43 σκέψεις σχετικά με το “Μικρές και μεγάλες χαρές”\n11 Ιουνίου 2018 στο 5:19 μμ\nΠάντα χαρές, δίδυμη θεία!! Να το χαίρεστε και να το κάνετε να χαίρεται κι αυτό!\nΒέβαια, δεν μπορώ να μη θίξω το άκρως απαράδεκτο γεγονός να ανεβάζεις μία φωτογραφία της θεάς Μέριλιν και να ισχυρίζεσαι ξεδιάντροπα και ασυστόλως ότι είσαι εσύ με γυαλιά! (άκουσον, άκουσον!) Τς, τς, τς! Ό,τι θέλεις βλέπεις σ’αυτό το διαδίκτυο!!! 🙂 🙂\n11 Ιουνίου 2018 στο 7:04 μμ\nΝα ‘σαι καλά Διονύση! Σε ευχαριστώ για τις ευχές.\nΤώρα, στη σύγκριση με τη Μέριλιν κοκκίνησα, αλλά ούτε καν! Πόσο σ’ ευχαριστώ όμως για το υπέροχο κομπλιμάν, μού έφτιαξε το απόγευμα.\nΝα είσαι καλά. Φιλιά πολλά 🙂\n11 Ιουνίου 2018 στο 5:23 μμ\nΝα σας ζήσει το μωράκι! Γερό και καλότυχο να είναι! Όσο για τη θεία, πολύ γκλαμ και δεν το συζητώ. Μεγειά και τα δωράκια σου και να τα χαρείς, Μαρινούλα μου!\nΆλλη μια ανάρτηση όλο ευχάριστα κι αισιόδοξα και δημιουργικά πράγματα. Ξεκινά την εβδομάδα με τον ιδανικό τρόπο!\nΦιλιά πολλά από τη βεράντα εδώ. 🙂\nΥ.Γ. Άσε και τους παπαράτσι να χαρούν λίγο. Ψυχούλα έχουν κι αυτοί! :p\n11 Ιουνίου 2018 στο 7:07 μμ\nΝα ‘σαι καλά Κατερινάκι γλυκό, σ’ ευχαριστώ για τις ευχές.\nΕυχαριστώ και για το κομπλιμάν.\nΠροσπαθώ όσο μπορώ να εστιάζω στα θετικά στη ζωή μου. Τα αρνητικά/τα δύσκολα/τα αγχωτικά, είναι τόσα που αν τα αφήσω να με παρασύρουν, θα με πάρει από κάτω κατά πολύ!\nΣε ευχαριστώ που στέκεσαι σε αυτό λοιπόν και το υπογραμμίζεις. Χαμογέλασα πολύ πλατιά σε αυτό το σημείο του σχόλιου σου 🙂\nΥΓ: Δε μπορώ μανούλα μου, θα αγχωθώ!\n11 Ιουνίου 2018 στο 6:38 μμ\nΒρε θεία!!! Όχι μόνο περήφανη αλλά και πανέμορφη!! Πώς να μη σε κυνηγούν οι παπαράτσι; Τώρα όμως ησυχία δεν θα χεις που ξέρουν πώς είσαι και με τα γυαλιά…Φτου μη σε ματιάσω!!\nΝα σας ζήσει η μικρή πριγκίπισσα. Λαμπρές στιγμές, οι ωραιότερες!! Υπέροχα\nΚαι να χαρείς τα δώρα σου. Όμορφα και η κίνηση της Αλεξάνδρας συγκινητική\n11 Ιουνίου 2018 στο 7:19 μμ\nΩ Αννούλα μου, πολύ σ’ ευχαριστώ! Για τις ευχές και τα γλυκά σου λόγια και τη πάντα όμορφη αύρα σου. Να ‘σαι καλά και να ομορφοπερνάς πάντα.\n11 Ιουνίου 2018 στο 6:59 μμ\nΝα ζήσεις και να σας ζήσει !!!\n11 Ιουνίου 2018 στο 7:08 μμ\nΕυχαριστώ πολύ και ανταποδίδω με ευχές, για χαρούμενες στιγμές ❤\n11 Ιουνίου 2018 στο 7:57 μμ\nΈνα αγγελάκι ήρθε στην γη\nκι΄ αυτό να περπατήσει\nκαι τις καρδιές σας ολονών\nμ΄ αγάπη να γεμίσει.\nνα ζήσει να ευτυχίσει,\nν΄ ανοίξει τις φτερούγες του,\nνα βρει ότι ποθήσει.\n11 Ιουνίου 2018 στο 8:22 μμ\nΜα πόσο σας ευχαριστώ για τις υπέροχες ευχές. Να είστε καλά να καμαρώνετε τα εγγονάκια σας και να χαίρεστε την όμορφη οικογένεια σας, κύριε Γιάννη!\n11 Ιουνίου 2018 στο 9:07 μμ\nNα είναι καλότυχο Μαρίνα μου το μωράκι σας και να μοιάσει στη θεία του που είναι μια σταρ!!! Ξέρεις, τα παιδιά παίρνουν και από τη νονά ή το νονό της. Σίγουρα πράγματα. Για σκέψου το μήπως το βαπτίσεις 😉\nΝα χαρείς τα όμορφα δώρα της Αλεξάνδρας και να περάσεις ένα καλοκαίρι μούρλια.\n12 Ιουνίου 2018 στο 10:02 πμ\nΜαρία μου πολύ σε ευχαριστώ και για τις ευχές και για τα γλυκά σου λόγια. Να είσαι πάντα καλά και να έχεις κι εσύ, ένα πανέμορφο καλοκαίρι! 🙂\n11 Ιουνίου 2018 στο 10:37 μμ\nνα χαίρεστε την μικρούλα , καλότυχη, ευτυχισμένη , με υγεία φυσικά και όπως επιθυμείτε / επιθυμούν οι γονείς της να την δουν\nνα χαρείς τα ομορφα δώρα της Αλεξάνδρας , μπράβο για τη κίνηση της και όλα τα καλούδια που έφτιαξε ειδικά για σένα\n12 Ιουνίου 2018 στο 10:15 πμ\nΝα είσαι καλά Δελφινάκι μου, σε ευχαριστώ για τις ευχές. Καλή σου μέρα 😘\n11 Ιουνίου 2018 στο 11:08 μμ\nΝα σας ζήσει το μωράκι και να είναι γερό και τυχερό!\nΚι εσύ μικρή Μαρίνα να χαίρεσαι τα δώρα σου!!\nΝα έχεις πάντα όμορφες στιγμές.\nΠολύ σ’ ευχαριστώ Serenata μου, να είσαι καλά.\nΑμήν. Καλή βδομάδα να έχει όλος ο κόσμος.\nΚαλή σου μέρα 😘\n12 Ιουνίου 2018 στο 2:23 πμ\nΚαλότυχο να είναι το μπουμπουκάκι σας Μαρίνα μου! Χαμογελαστό πάντα ❤\nΒέβαια με τον αχτύπητο συνδυασμό δεν το συζητώ, έχει ήδη προδιαγραφές!!\nΕύχομαι να πάρει και την τσαχπινιά σου και να κρύβεστε παρέα από τους παπαράτσι!! 😀\nΥπέροχη η κίνηση της Αλεξάνδρας, μπράβο της! Πολύ όμορφα όλα!!\nυ.γ καλά έσπασα το κεφάλι μου με αυτό το ma.tsa . Ρε τι είναι; Και ποια να ναι που όλο το αναφέρει ma.tsa blog και ma.tsa blog. Κάηκε το κεφάλι μου βραδιάτικα χαχα\nΕπίσης πολύ ωραία όλα της Σταυρούλας, να την πάρω και στη δική μου βάφτιση μήπως ή την έχεις κατ’ αποκλειστικότητα; 🙂\n12 Ιουνίου 2018 στο 10:20 πμ\nΠολύ σε ευχαριστώ Νικολέτα μου για τις ευχές. Εύχομαι κάθε ευτυχία για εσένα και την οικογένεια σου! 🙂\nΉταν όντως υπέροχη η κίνηση της Αλεξάνδρας και με συγκίνησε πολύ!\nΥΓ: Είναι πιο σύντομο από το Μαρίνα Τσαρδακλή και προσπαθώ να μείνει ως hashtag το ma.tsa blog 😛\nΥΓ2: Η Σταυρούλα είναι ξαδέρφη μου, δεν αναλαμβάνει events και τέτοια, τα κάνει για την οικογένεια! Οπότε ναι, κατά κάποιο τρόπο, έχουμε την αποκλειστικότητα στις δημιουργίες της! χαχα😂\n12 Ιουνίου 2018 στο 4:29 πμ\nΚούκλα η θεία, κούκλα και η ανιψιά!!!!!!!!\nΣτο γάμο σου πες μου να συνεισφέρω κι εγώ με δημιουργίες μου. ΟΚ, φίλη μου?\nΠολλά φιλιά και να χαίρεστε τη μπέμπα!!!!!!\n12 Ιουνίου 2018 στο 10:33 πμ\nΝα ‘σαι καλά Μία μου. Ευχαριστώ και για τις ευχές και για τη γλυκιά σου πρόταση.\nΠολλά φιλιά και σε εσένα. Όμορφη ημέρα να έχεις 😘\n12 Ιουνίου 2018 στο 8:33 πμ\nΔεν είχα δει πως είχες επιστρέψει, πολύ χάρηκα.\nΚαι πόσο όμορφο μπλοκ.\nΚαι πόσο όμορφα νέα.\nΚι εγώ θεία, από ξαδέρφη έγινα.\nΝα σας ζήσει το ανηψάκι,. καλοτυχο και γερό να είναι.\nΝα ‘σαι καλά Κική μου. Να σου ζήσουν κι εσένα τα ανίψια σου. Να τα χαίρεσαι και να τα καμαρώνεις πάντα!\nΦιλάκια πολλά. Καλή σου μέρα 😘\n12 Ιουνίου 2018 στο 9:44 πμ\nΜέλι και καρύδια για την μικρή!\nΕ σιγά ο γαμπρός είναι το πιο εύκολο να βρεις … τώρα που έχεις και κλεισμένες λιχουδιες σε ότι σχέδιο θέλεις !!!\nΣοβαρά νιώθω τη χαρά σου Είμαι θεία από πολλές μεριές 🙂 🙂 🙂\nΓια τους παπαράτσι τι να πω… για το κραγιόν όμως θα πω Τέλειο 🙂\n12 Ιουνίου 2018 στο 10:34 πμ\nΝα ‘σαι καλά Μάνια μου, σ’ ευχαριστώ πολύ. Να τα χαίρεσαι κι εσύ τα ζουζούνια σου κι όλους όσους αγαπάς.\nΚαλή σου μέρα. Φιλιά πολλά 😘\n12 Ιουνίου 2018 στο 11:36 πμ\nΝα σας ζήσει το αγγελούδι και να εύχεστε όταν μεγαλώσει να μοιάσει και στη θεία Μαρινάκι! 😀\nΤα δώρα πανέμορφα και έδωσαν μια ακόμη νότα χαράς στη γιορταστική σου ανάρτηση! 😉\nΠολλά πολλά ΑΦιλάκια χαράς! 🙂\n12 Ιουνίου 2018 στο 9:44 μμ\nΠολύ σ’ ευχαριστώ Μαγισσούλα μου, να είσαι πάντα καλά.\nΕύχομαι γεμάτη ευτυχία και χαμόγελα, να είναι κάθε στιγμή σου! 🙂\n12 Ιουνίου 2018 στο 1:43 μμ\nΜαρινάκι μου.. αυτά τα μικρά ειναι που κρυβουν τη μεγαλύτερη μαγεία!!\nνα σας ζήσει το μικρούλι σας!\n12 Ιουνίου 2018 στο 9:40 μμ\nΠολύ σωστά Μαράκι μου. Να ‘σαι καλά. Και σε εσένα εύχομαι τα καλύτερα.\n12 Ιουνίου 2018 στο 5:08 μμ\nΔηλαδή αν ήμουν (υποψήφιος) γαμπρός, χαλαρά επικοινωνούσα με την Σταυρούλα για να κανονίσει τα δέοντα…\nΜαρινάκι μου, να σας ζήσει η πριγκιπέσα σας και καλή δύναμη στους γονείς της!\n12 Ιουνίου 2018 στο 9:39 μμ\nΜαρία μου, ευχαριστώ και για τις ευχές και για τα γλυκά λόγια και για το κομπλιμάν.\nΝα είσαι πάντα καλά, να χαίρεσαι και να καμαρώνεις την όμορφη οικογένεια σου 🙂\nΚαλό ξημέρωμα να έχουμε !!!!!!!! 🙂\n12 Ιουνίου 2018 στο 6:14 μμ\nΝα την καμαρώνετε γερή και δυνατή την μικρούλα!\nΚαλέ τι ωραία πραγματάκια ετοιμάστηκαν? Πολλές ευχές!\n12 Ιουνίου 2018 στο 9:38 μμ\nΝα ‘σαι καλά Μαρία μου, σε ευχαριστώ πολύ. Εύχομαι και σε εσένα τα καλύτερα! Πολλές ευτυχισμένες στιγμές και χαμόγελα.\n12 Ιουνίου 2018 στο 7:54 μμ\nΠάντα τέτοιες χαρές, Μαρινάκι! Να το χαίρεστε το μικρούλι σας! Τι όμορφα πραγματάκια!\n12 Ιουνίου 2018 στο 9:37 μμ\nΝα ‘σαι καλά Αλεξάνδρα μου γλυκιά, εύχομαι και σε εσένα τα καλύτερα! Και σε ευχαριστώ και πάλι για τα όμορφα δωράκια σου.\nΦιλάκια πολλά! Καλό ξημέρωμα 🙂\n12 Ιουνίου 2018 στο 8:55 μμ\nΝα το χαίρεστε το μωράκι, γερό και καλότυχο!!\nΦτου φτου ομορφιές η θεία Μαρίνα!! 🙂\nΤι όμορφη κίνηση η Αλεξάνδρα μας, όχι ότι με εκπλήσσει βέβαια\nαφού ξέρουμε τι άνθρωπος είναι!\nΦιλάκια πολλά καλή εβδομάδα!!\n12 Ιουνίου 2018 στο 9:31 μμ\nΝα ‘σαι καλά Κατερινάκι, εύχομαι και σε εσένα τα καλύτερα. Να είσαι πάντα καλά.\n12 Ιουνίου 2018 στο 10:20 μμ\nΝα σας ζήσειιιιι το μωράκιιιι ❤ Πάντα καλότυχο και γερό ❤ ❤ ❤ ❤\n13 Ιουνίου 2018 στο 9:26 πμ\nΝα ‘σαι καλά Μαρια μου. Εύχομαι και σε εσένα τα καλύτερα. Φιλάκια!! 🙂\n13 Ιουνίου 2018 στο 11:21 μμ\nΩωω σε ευχαριστώωωω ❤ ❤\n13 Ιουνίου 2018 στο 6:28 μμ\nΚαλά, η φωτό τα έσπασε, ε; Άνετα θα την έβρισκες ξεφυλλίζοντας κάποιο περιοδικό.\nΝα σας ζήσει, περήφανη θεία. Να ‘ναι γερό & καλότυχο.\nΥπέροχα τα δωράκια της Αλεξάνδρας, και γλυκύτατη η κίνησή της.\nΝα τα χαρείς, μάτια μου. ❤\n13 Ιουνίου 2018 στο 10:36 μμ\nΝα ‘σαι καλά Λυσιππάκι. Σ’ ευχαριστώ για τις ευχές και τα γλυκά σου λόγια.\nΚαλό ξημέρωμα να έχουμε 😘 ❤\n13 Ιουνίου 2018 στο 6:32 μμ\n❤ Βασικά με τέτοια θεία, το παιδί είναι ήδη εξασφαλισμένο! Τα προσόντα είναι κληρονομικά, τα χαρίσματα ατελείωτα! Να σας ζήσει το μπεμπέ, να μεγαλώσει, να κάνει δικό του blog, να γράφει κι αυτό ομορφιές, και να αγοράσει κι ένα τέτοιο ζευγάρι γυαλιά, γιατί οι παπαράτσι καραδοκούν ήδη! Φιλιά πολλά κουκλοβαφτιστηρόνιμου κι εσύ με τη σειρά σου φίλα μου το κουκλομπεμπέ! ❤\nΠολύ σ’ ευχαριστώ νονούλι, για τα γλυκά σου λόγια. Με έκανες να κοκκινίσω.


Το σύγχρονο «Κρυφό Σχολειό» της Πεύκης | Santorini Magazine\nΤο σύγχρονο «Κρυφό Σχολειό» της Πεύκης\nΗ τηλεκπαίδευση μπήκε στην ζωή των μαθητών και των γονιών τους υποχρεωτικά, λόγω του δεύτερου lockdown που επιβλήθηκε στο πλαίσιο της προστασίας της δημοσίας υγείας και της μη διασποράς του κορωνοϊού.\nΤο υπουργείο Παιδείας και Θρησκευμάτων ανακοίνωσε επανειλημμένες φορές πως οι μαθητές λαμβάνουν τεχνολογικό εξοπλισμό από δωρεές , προγράμματα κλπ. και ότι η Πολιτεία φροντίζει να καλύπτει τα κενά που υπάρχουν προκειμένου η τηλεκπαίδευση να πραγματοποιείται χωρίς προβλήματα.\nΠοια είναι όμως η πραγματικότητα της παιδείας στην Ελλάδα του 2020 ?\nΜπορείτε να είμαστε όλοι κάτω απ τον ίδιο ουρανό ωστόσο και πριν την πανδημία ήταν γνωστό ότι δεν απολαμβάνουμε όλοι τα αγαθά της σύγχρονης κοινωνίας με τον ίδιο τρόπο. Πάντα υπήρχαν ανισότητες στην πρόσβαση σε νέες τεχνολογίες και όχι μόνο, σε διάφορες περιοχές της Ελλάδας από τα νησιά μέχρι τα ορεινά χωριά της.\nΤο διαδίκτυο για πολλές περιοχές είναι μια είδηση πως υπάρχει, χωρίς δυνατότητα να χρησιμοποιηθεί είτε γιατί δεν υπάρχει δίκτυο είτε γιατί δεν υπάρχει εξοπλισμός.\nΗ δεκαετής κρίση στη χώρα μας οδήγησε πολλά νοικοκυριά στην ανέχεια, που προσπαθούν με νύχια και με δόντια να μην περάσει η αίσθηση αυτή στα παιδιά τους.\nΆνθρωποι του μεροκάματου, εργάτες της γης, κτηνοτρόφοι, ψαράδες κλπ , προσπαθούν να κάνουν το καλύτερο για τις οικογένειες τους, φροντίζοντας τα παιδιά τους να μην νιώθουν ότι υστερούν σε δυνατότητες , από τα παιδιά του διπλανού χωριού ή της πόλης.\nΗ γεωγραφική θέση της κατοικίας , η οικονομική τους κατάσταση στην Ελλάδα του 2020, μπορεί να τους δώσει ή να τους στερήσει το δικαίωμα στην μόρφωση και σε πολλά άλλα «δωρεάν» αγαθά της σύγχρονης κοινωνίας.\nΣτοιχεία όπως αν το σπίτι σου βρίσκεται σε ένα χωριό στους πρόποδες του βουνού ή στην άκρη του Αιγαίου σ ένα μικρό νησί, σου επιτρέπει ή σου απαγορεύει να έχεις πρόσβαση στη μάθηση, στην υγεία, στις υπηρεσίες.\nΜπορεί για κάποιους όλα αυτά να είναι υπερβολικά και κατευθυνόμενα ωστόσο αρκεί να σκεφθεί κανείς τι ίσχυε πριν την πανδημία για αρκετές περιοχές της Ελλάδας, να αναλογιστεί τι άλλαξε σ’ αυτές τις περιοχές, τώρα που αντιμετωπίζουμε την πανδημία που οι απαιτήσεις έγιναν περισσότερες για άμεση προσαρμογή στα νέα δεδομένα και να βγάλει τα συμπεράσματα του.\nΤο δημοσίευμα της ημερήσιας εφημερίδας Πρωινή της Ηλείας έδωσε μια εικόνα της Ελλάδας των πολλών ταχυτήτων μέσα από το ρεπορτάζ της για 5 μαθητές που προσπαθούν να προσαρμοστούν στα νέα δεδομένα και να κάνουν το μάθημα μέσω τηλεκπαίδευσης.\nΣ’ ένα τραπέζι καφενείου μ ένα κινητό και έναν παλιό υπολογιστή, σε εξωτερικό χώρο καθώς πρέπει να τηρούμε τα μέτρα προστασίας κάποιοι πασχίζουν να μάθουν γράμματα το 2020.\nΣε μια χώρα που μιλάει για κορυφαίους τουριστικούς προορισμούς, νίκες στην μάχη με τον ιό, πρόοδο σε πολλούς τομείς και εναρμόνιση με τους νόμους της ΕΕ και τους κανόνες του σύγχρονου κόσμου, οι εικόνες των ανισοτήτων στην ελληνική κοινωνία μας προσγειώνουν απότομα.\nΌτι ισχύει με την πρόσβαση στην παιδεία κάτι ανάλογο ισχύει και με την πρόσβαση στην υγεία σε αυτές τις περιοχές.\nΣήμερα το ρεπορτάζ αναφέρεται στους μαθητές ,αύριο κάποιο άλλο θα αναφέρεται στους ασθενείς.\nΗ εννοούμενη πρόοδος θέλει επαναπροσδιορισμό με αρχή και τέλος τον ‘Ανθρωπο όπως του πρέπει άλλωστε τι έχει περισσότερη σημασία απ’ αυτό?\nΣας παραθέτουμε τον σύνδεσμο με το δημοσίευμα της Πρωινής διαβάστε το ρεπορτάζ και σκεφτείτε πόσες άλλες ανάλογες περιπτώσεις υπάρχουν στη χώρα μας.


Τρόποι επούλωσης διαφόρων τύπων ελκών όπως διαβητικα , κατάκλισης , φλεβικά κλπ\nΔιαλείποντες καθετήρες νέας τεχνολογίας από την Γενική Χημικών\nΜας παρουσιάστηκε από την Γενική Χημικών Προϊόντων Α.Ε. ο Μagic 3 Gripper για ανθρώπους που πρέπει να χρησιμοποιούν καθετήρες καθημερινά.\nΑποκαλύπτοντας την “μαγεία” της τεχνολογίας m3 - 3 στρώματα σιλικόνης\n· Πολύ μαλακό εξωτερικό στρώμα για μέγιστη άνεση\n· Σταθερό μεσαίο στρώμα για εύκολη εισαγωγή και χειρισμό\n· Εύκαμπτο εσωτερικό στρώμα για εύκολη πλοήγηση\nH νέα γενιά καθετήρων Magic 3 προσφέρει μεγαλύτερη ανεξαρτησία, άνεση και αυτοπεποίθηση στους χρήστες διαλειπόντων καθετήρων. Μάθετε περισσότερα καλώντας στο 2106203000.\nΑναρτήθηκε από Epithematias στις 2:40 π.μ. Δεν υπάρχουν σχόλια:\nΕτικέτες γενική χημικών GCPmed, Γενική Χημικών Προϊόντων, καθετήρας, καθετήρες, Ουρολογικά Προϊόντα, gcpmed\nΕξωτερικοί Καθετήρες σιλικόνης από την Γενική Χημικών Προϊόντων\nΗ ακράτεια ούρων είναι ένα πολύ συνηθισμένο πρόβλημα που προσβάλλει ολοένα περισσότερους ανθρώπους με το πέρασμα του χρόνου. Την λύση, μας δίνει η εταιρεία Γενικών Χημικών Προϊόντων ΑΕ με τους νέους εξωτερικούς καθετήρες σιλικόνης SPIRIT με το προηγμένο υδροκολλοειδές κολλητικό υλικό για βέλτιστη διαχείριση υγρασίας και αποφυγή ακούσιας αποκόλλησης.\nΟ αυτοκόλλητος εξωτερικός καθετήρας προσφέρει μεγαλύτερη ανεξαρτησία !\nΕύκολος στη χρήση λύνει απλά και διακριτικά το πρόβλημα της διαχείρισης ούρων γρήγορα και με ασφάλεια.\nΤο προϊόν είναι κατασκευασμένο από 100% σιλικόνη, φιλικό προς το δέρμα , παρέχει άριστη διαχείριση υγρασίας και ασφαλή εφαρμογή. Δεν περιέχει λάτεξ το οποίο σχετίζεται με αλλεργικές αντιδράσεις. Για περισσότερες πληροφορίες μπορείτε να επικοινωνήσετε με το τηλεφωνικό κέντρο της εταιρείας στο 210-6203000.\nΑναρτήθηκε από Epithematias στις 12:09 π.μ. Δεν υπάρχουν σχόλια:\nΕτικέτες ΓΕΝΙΚΗ ΧΗΜΙΚΩΝ, γενική χημικών GCPmed, Γενική Χημικών Προϊόντων, καθετήρας, καθετήρες\nΕπίθεμα URGO waterproof για επιφανειακές πληγές από την Γενική Χημικών\nΑπό πρόσφατη διαφήμιση μάθαμε για ένα νέο και χρήσιμο αντισηπτικό επίθεμα που προστατεύει τις επιφανειακές πληγές από νερό και βακτήρια. Το προϊόν URGO waterproof διατίθεται από την εταιρεία Γενική Χημικών Προϊόντων ΑΕ στα ελληνικά φαρμακεία. Η Γενική Χημικών συνεργάζεται αποκλειστικά με τον γαλλικό οίκο URGO με σκοπό την διάθεση ποιοτικών προϊόντων στην ελληνική αγορά.\nΓια περισσότερες πληροφορίες μπορείτε να καλείτε στο 2106203000 ή να επισκεφτείτε τα site της εταιρείας: www.gcp.gr και www.urgo.gr !!!\nΑναρτήθηκε από Epithematias στις 12:19 π.μ. Δεν υπάρχουν σχόλια:\nΕτικέτες γενική χημικών GCPmed, επιθεμα, επιθεματα, επιθέματα, Gcp med, gcpmed, URGO\nΈφτασε στην Ελλάδα η νέα οδοντόκρεμα BlanX White Shock, διαθέσιμη μόνο στα φαρμακεία!\nΜια νέα και ολοκληρωμένη σειρά προϊόντων οδοντόκρεμας με λευκαντική δράση και αντιβακτηριδιακή προστασία για το καθημερινό βούρτσισμα των δοντιών από την Γενική Χημικών, τώρα διαθέσιμη μόνο στα φαρμακεία.\nΕπαναστατική σύνθεση που περιέχει το Actilux, ένα πατενταρισμένο υλικό του οποίου η λευκαντική και αντιβακτηριδιακή δράση ενεργοποιείται ακόμη και από το απλός φως!\nΓια καλύτερα αποτελέσματα μπορεί να χρησιμοποιηθεί σε συνδυασμό με το BlanX Led φως που ενσωματώνεται στο στόμιο της οδοντόκρεμας και εντείνει την δράση της.\nΑναρτήθηκε από Epithematias στις 3:11 π.μ. Δεν υπάρχουν σχόλια:\nΕτικέτες δόντια, λεύκανση, οδοντόκρεμα, στοματική υγιεινή, blanx\nΕΝΙΣΧΥΣΗ ΤΗΣ ΦΥΣΙΚΗΣ ΑΜΥΝΑΣ ΤΟΥ ΟΡΓΑΝΙΣΜΟΥ ΜΕ ΣΥΜΠΛΗΡΩΜΑΤΑ ΔΙΑΤΡΟΦΗΣ ALVITYL ΓΑΛΛΙΑΣ\nΕνημερωθήκαμε και σας παρουσιάζουμε το προηγμένο συμπλήρωμα διατροφής, της σειράς προϊόντων Alvityl Γαλλίας.\nΤο προϊόν ονομάζεται Alvityl Defenses και είναι συμπλήρωμα διατροφής για παιδιά. Περιέχει εκχύλισμα εχινάκειας, πρόπολη, βιταμίνη C με υπέροχη γεύση φρούτων. Περιέχει ακόμη βιταμίνες ειδικά σχεδιασμένες για παιδιά από 1 έτους και άνω.\nΤο Alvityl Defenses βοηθάει:\nü στην ενίσχυση του ανοσοποιητικού συστήματος\nü στη φυσική άμυνα του οργανισμού\nü στην πρόληψη του κρυολογήματος, ενώ καταπραΰνει τον λαιμό από τον έντονο βήχα!\nΈχει κλινικά αποδεδειγμένη δράση και συστήνεται από παιδίατρους και φαρμακοποιούς.\nΑναρτήθηκε από Epithematias στις 12:31 π.μ. Δεν υπάρχουν σχόλια:\nΕτικέτες ΒΗΧΑΣ, ΚΡΥΟΛΟΓΗΜΑ, ΛΑΙΜΟΣ, ΠΑΙΔΙΚΕΣ ΒΙΤΑΜΙΝΕΣ, ΣΥΜΠΛΗΡΩΜΑΤΑ ΔΙΑΤΡΟΦΗΣ, ALVITYL\nΠονώ?? Επιλέγω URGO!! Προϊόντα περιποίησης προσώπου...\nΞεκίνησε η διανομή προϊόντων URGO για άφθες, έρπη και σπυράκια στα φαρμακεία της Αττικής. Τα προϊόντα URGO είναι η ΝΕΑ ΓΕΝΙΑ προϊόντων περιποίησης προσώπου. Η εταιρεία Γενική Χημικών είναι αποκλειστική αντιπρόσωπος του γαλλικού οίκου URGO, προφέροντας προϊόντα τα οποία έχουν βραβευτεί για την καινοτομία και την αποτελεσματικότητα τους.\nΜπορείτε να ενημερωθείτε άμεσα για τα νέα προϊόντα στο τηλέφωνο 2106203000!!\nΑναρτήθηκε από Epithematias στις 7:13 π.μ. Δεν υπάρχουν σχόλια:\nΕτικέτες άφθες, δέρμα, δερματικές παθήσεις, επιθέματα, ερπης, πρόσωπο, σπυράκια, Filmogel, URGO\nΛάβαμε μια όμορφη κάρτα από την εταιρεία Γενική Χημικών Προϊόντων ΑΕ με θερμές ευχές για όλους! Χρόνια πολλά με υγεία και καλές γιορτές!\nΑναρτήθηκε από Epithematias στις 12:50 π.μ. Δεν υπάρχουν σχόλια:\nΕτικέτες Γενική Χημικών, γενική χημικών GCPmed, healthcare\nΤόπος: Kifisia, Greece\nΔιαλείποντες καθετήρες νέας τεχνολογίας από την Γε...\nΕξωτερικοί Καθετήρες σιλικόνης από την Γενική Χημ...


Λέσχη Γκολφ Millcroft: Ξενοδοχεία σε κοντινή απόσταση\nΛέσχη Γκολφ Millcroft Ξενοδοχεία - Μπέρλινγκτον\nΛέσχη Γκολφ Millcroft: Μάθετε περισσότερα\nΛέσχη Γκολφ Millcroft - Τοποθεσία\nΜπέρλινγκτον - Εδώ βρίσκεται το ακόλουθο σημείο ενδιαφέροντος: Λέσχη Γκολφ Millcroft. Μπέρλινγκτον: Πρόκειται για μια περιοχή για οικογένειες που είναι γνωστή για τα εστιατόρια. Αν ψάχνετε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Γήπεδο FirstOntario Centre και Βασιλικοί Βοτανικοί Κήποι;\nΛέσχη Γκολφ Millcroft: Μέρη διαμονής σε κοντινή απόσταση\nΔιαθέτουμε 49 ξενοδοχεία, για να επιλέξετε, σε απόσταση έως 10 χλμ. από: Λέσχη Γκολφ Millcroft. Σας συνιστούμε τις ακόλουθες επιλογές που είναι δημοφιλείς με τους επισκέπτες μας:\nSandman Hotel Oakville - απέχει 4,5 χλμ.\nΜπέρλινγκτον σπίτι μακριά από το σπίτι - απέχει 1,8 χλμ.\nΙσόγειο διαμέρισμα ανάμεσα στο Τορόντο και τον καταρράκτη του Νιαγάρα - απέχει 1,8 χλμ.\nMotel 6 Burlington, ON - Toronto West - Oakville - απέχει 3 χλμ.\nCourtyard by Marriott Burlington - απέχει 3,9 χλμ.\nΛέσχη Γκολφ Millcroft - Τι μπορείτε να δείτε και να κάνετε στη γύρω περιοχή\nΛέσχη Γκολφ Millcroft: Τι μπορείτε να δείτε στη γύρω περιοχή\n• Πάρκο Coronation Park\nΛέσχη Γκολφ Millcroft: Τι μπορείτε να κάνετε στη γύρω περιοχή\n• Γήπεδο Γκολφ Glen Abbey\n• Oakville Centre for the Performing Arts (θέατρο)\n• Παιδικό Κέντρο Αναψυχής Amazing Adventures Playland\nΛέσχη Γκολφ Millcroft - Πώς να έρθετε


Δήμος Διονύσου: Οδηγίες προς τους πολίτες ενόψει των χαμηλών θερμοκρασιών και πιθανών χιονοπτώσεων | XΤΥΠΟΣ online\nΣύμφωνα με τις προγνώσεις της Ε.Μ.Υ. από το Σάββατο 22/1 και για τις επόμενες μέρες αναμένεται ισχυρή κακοκαιρία με την ονομασία «ΕΛΠΙΔΑ», που αναμένεται να πλήξει μεταξύ άλλων και το Δήμο Διονύσου.\nΤο φαινόμενο εξελίσσεται συνεχώς με αποτέλεσμα να μην υπάρχει ακριβής εκτίμηση αναφορικά με το μέγεθος, την ένταση και τις πιθανές επιπτώσεις της κακοκαιρίας. Σύμφωνα με τα έως τώρα δεδομένα αναμένεται να υπάρξουν περιοδικές χιονοπτώσεις με κύρια χαρακτηριστικά τις ιδιαίτερα χαμηλές θερμοκρασίες για αρκετές ημέρες αλλά και τον ισχυρό παγετό που αναμένεται να επηρεάσει το οδικό δίκτυο του Δήμου.\nΣχετικά θέματα:κακοκαιρία "Ελπίδα"χαμηλές θερμοκρασίεςχιονοπτωσεις\nΔήμος Νέας Φιλαδέλφειας – Νέας Χαλκηδόνας: Ανοιχτός θερμαινόμενος χώρος μέχρι τη Δευτέρα 14/3


Rastakhan’s Rumble: Οι κάρτες που ανακοινώθηκαν την Δευτέρα (19/11)\nΕννέα νέες κάρτες έγιναν γνωστές.\nΜπαίνουμε στην τελική ευθεία για την κυκλοφορία του επόμενου expansion του Hearthstone και από εδώ και στο εξής, κάθε μέρα θα περιλαμβάνει πολλές αποκαλύψεις καρτών. Η αρχή έγινε την Δευτέρα (20/11) με εννέα κάρτες, από τις οποίες οι τρεις ήταν Legendary.\n[embed_gallery id=”220464″ /]\nΗ Leg του mage, Jan’alai, the Dragonhawk (7 mana 4/4) κλέβει την παράσταση καθώς σας δίνει τη δυνατότητα να φέρετε ξανά στο standard τον Ragnaros, αρκεί να έχετε κάνει τουλάχιστον 8 damage με το hero power σας στο συγκεκριμένο game.\nΕνδιαφέρον θα έχει και το neutral legendary, Oondasta (9 mana, 7/7) που έχει Rush και Overkill. Αν λοιπόν κάνει παραπάνω damage από όσο χρειάζεται στο θύμα του, κάνετε summon ένα beast από το χέρι σας. Η πρώτη μέρα μαζικών αποκαλύψεων ανήκει στο παρελθόν και πλέον περιμένουμε το 2ο μέρος!\nΣυμφωνία 144 εκ. δολαρίων ανάμεσα σε Nike και LPL\nΑυτά είναι τα φετινά winter skins!